recursal/SuperWikiNEXT-32B huggingface dataset:
**華格納軍團**（粵讀：waa4 gaak3 naap6 gwan1 tyun4，俄文：Группа Вагнера），又可以嗌做**華格納集團**同埋**華格納兵團**，係喺俄羅斯嘅一個準軍事組織；2014年成立。佢嘅搞手同埋領導人係同俄羅斯總統普京幾老死嘅耶夫根尼普里戈津 。呢個組織喺俄羅斯入侵烏克蘭嗰陣都有蒲頭，佢哋負責諗計仔部署點樣隊冧烏克蘭領導人。喺2023年6月23號，普里戈津就話俄羅斯國防部對軍團嘅營地發動咗導彈襲擊，跟手對俄羅斯當局發動兵變，但係第二日，白俄羅斯總統盧卡申高就表示經已同普里戈津傾掂數，件事就噉平息咗。

除咗同俄羅斯入侵烏克蘭有關之外，華格納軍團亦喺非洲攪事，包括中非共和國、布基納法索同馬里等等地方，有內亂嘅布基納法索同馬里都趕走咗法國，叫華格納軍團幫佢哋平亂，但係內亂唔單止冇平息，反而比之前更加亂。

睇埋
--

* 華格納之亂
* 俄羅斯入侵烏克蘭

攷
-

1. ↑  華格納軍團稱進攻巴赫穆特取得進展 - i-CABLE
2. ↑  俄羅斯再次陣前換將是軍事決定還是政治決定？ - 香港01
3. 1 2  *What are Russian mercenaries doing in West Africa?* (英國英文). BBC Africa. 2023年5月12號. 喺2023年6月25號搵到.
4. ↑  Ma, Alexandra (2022-03-09). "Ukraine posts image of dog tag it said belonged to a killed mercenary from the Wagner Group, said to be charged with assassinating Zelenskyy". *Business Insider*.

拎
-

|  |  |
| --- | --- |
|  | 維基同享有多媒體嘅嘢：**華格納軍團** |

* 〈解釋俄羅斯私人軍事力量　*Russia's private military force, explained*〉. Vox. 2023-02-14.
**香雪亞洲飲料**（粵拼：hoeng1 syut3 aa3 zau1 jam2 liu6）
，又嗌**亞洲汽水**（aa3 zau1 hei3 seoi2），係中國廣東廣州一汽水生產商，1946年2月成立，總部位置喺黃埔區南崗開創大道362號（廣州出口加工區路口對面近舊時南崗火車站嗰頭）。間嘢主要出汽水為主，尤其係佢屬下嘅亞洲沙示喺廣州街頭比較出名。

史
-

1946年2月喺屈臣氏汽水廠做咗好多年嘅李智揚一手創辦咗**亞洲汽水廠**，初期喺惠福區大德街80號（而家係越秀區大德路嘅廣東省中醫院總院範圍）開搞。工廠喺創辦第三年向東搬到大德路298號（而家係濠畔小苑用地）繼續生產。最早嗰時用嘅係部12支汽水機、一張配方、人手同大鑊，人手負責炒焦糖同熬汀秤仔啲成份出嚟，期間亦出過亞洲牌系列嘅其它飲料用飲用水、礦泉水等一系列產品。

1956年3月，由於中國大陸政府實行公私合營，重先後加埋**時安、瓊南、同興、新華、回民糖果工廠**等5間細型糖果廠併入亞洲兼改名做**公私合營亞洲汽水糖果廠**，至1958年，已擁有5部12頭汽水機，職工350人，年產汽水1000萬樽，糖果600幾噸。改名做**亞洲汽水糖果廠**。1964年第一批出產嘅係亞洲蘋果汽水賣到香港嗰邊而打入咗國際市場。

1966年亞洲改返做生產汽水，同年10月搬到天河路6號（大概喺而家廣州動物園南門東南角）開咗新廠兼喺1967年投入生產。文革期間受到「剷除一切牛鬼蛇神」嘅思想影響而先後改成**廣州飲料二廠**、**廣州飲料總廠一分廠**、**廣州汽水廠**等名直到1984年元旦先至打回頭。期間喺1970年代出亞洲沙示汽水曾經因為「有我咁好氣，冇我咁長氣。有我咁長氣，冇我咁好味！」呢句廣告口號令汽水賣到周街都係。1987年11月成立咗亞洲飲料集團。

1992年因中國大陸搞「借外力促發展」嘅大背景而揀咗百事可樂合資成立咗「百事亞洲飲料」企業之後，令公司跌到落冇得返轉頭嘅地步，重喺1996年搬出天河，去到廣州經濟技術開發區西區一帶搞工廠。工廠喺就快俾人唔記得嗰時，2002年先至收返亞洲汽水廠而重新成立，重將企業改名做**亞洲飲料**。

2009年5月公司俾香雪製藥收購咗兼改名做**香雪亞洲飲料公司**，重喺2011年1月用返舊底亞洲汽水用過嘅配方，加咗藥廠啲中藥萃取技術嚟推出返**金典沙示**。

2016年9月收購咗營元堂100%股份而開辟大健康新型飲料市場，期間先後推出咗豆奶同即飲酵素嘅產品。間嘢宜家係廣東省十大名牌飲料廠商之一。

出品
--

* 亞洲沙示
* 金典沙示
* 亞洲酷橙
* 檸萌
* 亞洲豆奶
* 營元堂酵素
* 亞洲雄風

攷
-

1. ↑  〈色鲜气足味清香——亚洲汽水厂〉. 原著喺2018年4月24號歸檔. 喺2018年2月22號搵到.
2. ↑  与清凉甜蜜有关的现代工业遗址 互聯網檔案館嘅歸檔，歸檔日期2018年4月24號，. 廣州文史
3. ↑  〈童年現在一般可愛我要〉. 《蘋果日報》. 2012-04-06. 原著喺2019-09-13歸檔. 喺2018-02-22搵到.
4. ↑  广州最老汽水厂能否重振雄风? 搜狐
5. ↑  国产可乐现状：走无差异山寨路 到农村去夹缝求生 鳳凰網 （2013-09-19）
6. ↑  人参提神更健康 亚洲雄风挺进功饮蓝海 北晚新视觉 （2017-06-12）

出面網頁
----

* 香雪亚洲 广州老字号
**王進喜**（粵拼：wong4 zeon3 hei2；1923年10月8號—1970年11月15號），甘肅人。佢係中華人民共和國第一代石油鑽井工人，做過司鑽、隊長等。1959年9月，佢評爲全國勞動模範。佢出名在於喺發掘大慶油田時好搏命，對個身入啲泥漿池度攪起泥漿來壓住井噴，畀啲人稱讚做「鐵人」，之後佢畀中共搦去宣傳，變成「鐵人精神」嘅形象代表。而家喺大慶設有王進喜紀念館，同時喺薩爾圖有條街道起名做鐵人街道來紀念佢。

生平
--

王進喜喺1923年10月8號出世喺甘肅玉門赤金區巷口子村一家窮人屋企，祖籍陝西渭南大荔，乳名「十斤娃」。佢細個時好窮，乞過食、放過牛，14歲時去玉門油礦做工人。1950年佢成爲中華人民共和國第一代鑽井工人，1956年4月入中國共產黨。1958年9月，佢帶嘅鑽井隊創咗當時月鑽井進尺五公里嘅全國最高記錄，獲得「鋼鐵鑽井隊」稱號。1959年9月評爲全國勞動模範。

1960年3月，王進喜帶住佢下面嘅1205鑽井隊從玉門去大慶，參加大慶石油會戰，靠人力來搬、裝鑽機，亦靠人手搬水開鑽。其中佢畀中共攞去宣傳嘅事蹟就係佢跳入泥漿池度攪起泥漿來制住井噴，稱佢做「鐵人」。當年4月11號、4月29號，會戰指揮部開過兩次會話向佢學習。之後佢做過1205鑽井隊隊長、鑽井指揮部裝建大隊、鑽井二大隊大隊長、鑽井指揮部副指揮、大慶革委會副主任、中共大慶核心小組副組長等職務。1964年12月出席第三屆全國人大。1969年4月，出席中共九大，選爲中央委員，畀毛澤東、周恩來接見。1970年11月15號，因爲胃癌喺北京301醫院過身，時年47歲。

評價同質疑
-----

1989年，佢同雷鋒、焦裕祿、史來賀、錢學森一齊畀中央組織部評爲「享有崇高威望嘅共產黨員優秀代表」。2002年，新華社《半月談》評選嘅「百年中國十大人物」入面有佢嘅名。2012年入選「100位新中國成立以來感動中國人物」。

有啲人質疑王進喜嘅事蹟，認爲係中共爲咗攞個典型去做宣傳而作出來，至少宣傳當中嘅事蹟有好高水份。而當年佢身邊嘅戰友都承認，攞去做宣傳嘅相，有好多係補影嘅，因爲真係做嘢當時，無相機跟住，留得嘅相好少。喺「工業學大慶」嘅宣傳運動之後，王進喜嘅事蹟除咗有新聞宣傳，文藝載體亦有，比如流傳一時嘅「石油工人一聲吼，地球也要抖三抖。石油工人幹勁大，天大的困難也不怕。寧可少活二十年，拼命也要拿下大油田。」就話係王進喜作嘅詩。有人質疑，王進喜唔識字，點會去寫詩？有人認爲跳入泥凼度用個身攪拌泥漿嘅事係有，不過嗰個人係個技術人員，後來爲咗「樹典型」、唔想畀人知嗰個係「知識份子臭老九」，就講成係王進喜嘅事。不過佢當年嘅戰友反駁事蹟造假嘅講法，佢哋話呢啲奇蹟係真事，鐵人事蹟係真嘅 ，佢嗰啲詩係佢口講再畀識字嘅人潤色下再發表嘅。

軼事
--

當年王進喜嘅事喺全國宣傳，結果有張佢喺大慶油田影嘅相洩咗密。當年大慶油田嘅開發係國家保密嘅，外界唔知個油田係點嘅。1964年，《中國畫報》頭版刊出王進喜一張相，張相度佢戴住狗皮帽，着住厚衫，揸住鑽機柄望前面，背景係啲井架。日本嘅情報專家分析張相：從王進喜嘅衣着推計出所在緯度，從而推斷大慶油田喺哈爾濱同齊齊哈爾之間；從鑽機柄推斷出油井直徑；從佢背景井架密度推計出油田儲量、產量。於是日本嗰邊設計出啱用嘅石油設備，當中國向國際徵求油田設計方案時，日本方案一下子中標。

睇埋
--

* 大慶油田
* 五面紅旗
* 雷鋒

攷
-

1. 1 2 3 4 5 6 7  〈大躍進：鐵人王進喜的事蹟都是真的？〉. 多維新聞. 2013年3月2號. 原著喺2016年3月5號歸檔. 喺2014年10月23號搵到.
2. ↑  馬祥林 (2001年6月18號). 〈王進喜 石油工人一聲吼〉. 《北京青年報》. 人民網. 原著喺2010年9月9號歸檔. 喺2014年10月23號搵到.
3. ↑  〈王進喜：新中國石油戰綫的鐵人〉. 中國共產黨新聞網. 2009年6月23號. 喺2014年10月23號搵到.
4. ↑  〈王進喜：寧可少活二十年，拼命也要拿下大油田〉. 中國共產黨新聞網. 喺2014年10月23號搵到.
5. 1 2 3  〈王進喜：鐵人的事蹟都是真的？〉. 360DOC個人圖書館. 2011年2月9號. 原著喺2013年11月8號歸檔. 喺2014年10月23號搵到.
6. ↑  〈揭秘：鐵人王進喜照片泄露大慶油田機密〉. 《新華網》. 東方網歷史頻道. 2013年11月15號. 原著喺2013年11月18號歸檔. 喺2014年10月23號搵到.

連出去
---

|  |  |
| --- | --- |
|  | 維基同享有多媒體嘅嘢：**Wang Jinxi** |

|  |  |
| --- | --- |
|  | 維基語錄收錄咗同呢篇文相關嘅摘錄：
**zh:王進喜** |

* 〈王進喜專題〉. 中國共產黨新聞網.

|  |  |
| --- | --- |
| 權威控制 | 
* WorldCat
* VIAF: 50295267
* LCCN: nr2002029071
* ISNI: 0000 0000 5471 4042
* GND: 129023124

 |
| How to read a taxoboxHow to read a taxobox**夜香木蘭** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 雙子葉植物綱 Magnoliopsida |
|
|
|
|
|
| 目 | 木蘭目 Magnoliales |
|
|
|
|
|
|
|
|
| 科 | 木蘭科 Magnoliaceae |
|
|
|
|
|
| 屬 | 木蘭屬 *Magnolia* |
|
|
|
|
|
|
|
| 種 | **夜香木蘭 *M. coco*** |
|

 |
|
| 二元學名 |
| ***Magnolia coco***(Lour.) DC. |
|
|
|
|
|
|
|
|
|
|
|
|
|
|
|

**夜香木蘭**（粵拼：je6 hoeng1 muk6 laan4；學名：*Magnolia coco*），又叫**香港玉蘭**（hoeng1 gong2 juk6 laan4）、**夜合**（je6 hap6）、**夜荷**（je6 ho4）、**木蓮**（muk6 lin4）、**大含笑**（daai6 ham4 siu3），係木蘭科木蘭屬嘅常綠灌木或喬木仔，原產中國嘅廣東、廣西、福建、臺灣等地。

名
-

夜香木蘭
由於佢嘅花比較白，到咗晚黑之後開始釋放香氣，所以叫「夜香木蘭」。

夜合
由於佢喺天光無耐開花，晚黑閂埋，所以叫「夜合」。

大含笑
由於佢開花時，個樣好似含笑咁大，所以叫「大含笑」。

樣
-

植株高2～4m，分枝超多，成樖嘢冇毛，樹皮灰色，比較光滑。葉係互生品種，長橢圓形或披針形，長7.5～15cm，闊大概4～6cm，先端銳尖或尾狀漸尖，基部有啲撅，葉色正面係綠或暗綠，背面係淡綠，有光澤；葉柄長10～15mm，短而粗兼冇毛。花係單生品種，一般生喺葉杈，花梗向下髧；花梗長1~2cm，好多時係攣；有3嚿綠萼片同1嚿苞片，都比較光滑兼冇毛；花徑有大概3～4cm長，先端稍微尖啲；花瓣有6嚿，排成 2 輪，個樣好似白嘅鎖匙噉；花味比較香，好似熟咗啲菠蘿噉，尤其係晚黑時最犀利；不過佢喺天光無耐開花，晚黑閂埋；每年5～8月開花，但花期凈得1～2日。

適應環境
----

植株鍾意喺暖而濕或半黑環境度生，雖然比較禁kam1黑，但佢唔禁kam1暴曬或低過5℃嘅氣溫，喺比較疏鬆同排水比較好嘅微酸性泥生先至得。

用途
--

植株可以用嚟做綠籬或庭院植物。佢嘅花可以提取香精，亦可以放落茶葉入面做熏香劑或整香水都得。

### 藥用

佢嘅根皮同話可以做藥，有以下嘅功效：

| 部位 | 功效 |
| --- | --- |
| 花 | 理氣止痛，行氣散瘀，止咳止帶。 |
| 根皮 | 散瘀除濕 |

註
-

1. 1 2  居巢 《夜合图扇面》[*失咗效嘅鏈*] 詩藝網

連出去
---

* 夜合花 認識植物
* 夜合花 Ye He Hua 中藥標本數據庫（香港浸會大學中醫藥學院）（繁體中文）（英文）
* 夜合 jeepun.net
* 植物名【夜合花】 東海大學環境教學資源中心
* 夜合花 自然系圖鑒
**王金維**（粵拼：wong4 gam1 wai4；簡化字：**王金维**；1965年2月16號—2015年11月9號）係前恩施州地稅局嘅官員，湖北恩施州建始縣人。1984年8月喺中共咸豐縣委、縣政府信訪辦公室做過官員；1988年5月開始，做過咸豐縣尖山區（今日嘅尖山鄉）副區長；1991年3月同1993年7月先後做過咸豐縣計劃委員會黨委副書記同副主任、咸豐縣計劃委員會黨委書記同主任；1996年3月～2001年初雖然做過恩施州計劃委員會黨委委員同副主任，但1997年4～11月到國家開發銀行綜合計劃局做過副處；2001年11月、2002年1月同2002年4月先後做過中共建始縣委副書記同縣人民政府副縣長直到2006年中退任，但2005年10～12月到浙江杭州市民政局做過局長助理；雖然2006年11月開始做咗中共建始縣第十三屆委員會委員、常委同書記直到2011年10月退任；雖然2011年11月開始做咗中共恩施州財政局局長，但2015年11月8號因涉嫌違法違紀而被停職。

王金維喺2015年11月9號朝早7點喺恩施州發改委宿舍大樓上邊跳樓自殺死咗，終年50歲。

註
-

1. 1 2  根據呢個鏈接入面張相 互聯網檔案館嘅歸檔，歸檔日期2015年11月15號，.畀嘅身份證冧查到佢嘅出世日期，得知係1965年2月16號出世
2. 1 2  湖北恩施财政局局长王金维今晨在家跳楼身亡 互聯網檔案館嘅歸檔，歸檔日期2016年3月5號，. 巴士财经 （2015-11-09）
3. ↑  湖北恩施财政局长王金维今晨在家跳楼身亡 互聯網檔案館嘅歸檔，歸檔日期2015年11月10號，. 凤凰资讯 （2015-11-09）
4. ↑  湖北恩施财政局局长王金维跳楼身亡 此前曾遭网友举报 闽南网 （2015-11-09）
5. ↑  湖北恩施财政局局长王金维今晨在家跳楼身亡 互聯網檔案館嘅歸檔，歸檔日期2015年11月9號，. 腾讯 （2015-11-09）
6. ↑  湖北恩施财政局长王金维在家坠楼身亡 具体原因不明 今日头条 （2015-11-09）

攷
-

* 湖北恩施财政局局长王金维今晨在家跳楼身亡 搜狐 （2015-11-09）
* 湖北恩施州財政局長王金維墜樓身亡 文匯網 （2015-11-09）
* 湖北恩施财政局长王金维今晨在家跳楼身亡 江门广播电视台 （2015-11-09）
**小王子**（粵拼：siu2 wong4 zi2；法文：**Le Petit Prince**）係2015年開播嘅動畫電影，喺法國作家安特萬·迪·聖－迪舒皮利寫嘅同名小說改編而嚟。部片有法文同英文版，但英文版有好多位出名嘅荷里活明星嚟配音，包括占士·法蘭高、麗素·麥雅當絲、賓尼斯奧·狄奧·托羅等人。

劇情
--

9歲嘅女仔同阿媽一齊住喺石屎森林入面，阿媽希望佢入間好學校，但細路女聽咗阿媽講就搏命學，但搬咗新屋之後，隔籬屋嘅老坑飛咗張紙飛機過嚟，俾細路女睇啱咗。但老坑嘅性格有啲怪，日頭成日整返爛咗嘅飛機，晚黑成日用望遠鏡睇天上啲星。女仔有日呃咗阿媽同老坑做老友，之後老坑向女仔講咗佢後生嗰時係飛行員，揸飛機喺被迫降落嘅沙漠入面，撞整諗到O嗮嘴嘅男孫回憶，而且呢單嘢講都未講過。而所謂嘅「男孫」喺好細嘅外星嚟，重同朵玫瑰花做咗老友。結果噉，老人有咁啱得咁橋撞正嗰位星之王子。雖然兩位猛咁行埋一齊，但無耐老坑病咗。女仔為咗老坑，想實現小王子嘅願望，喺晚黑靜鷄鷄噉坐飛機，飛出去搵小王子。

搵到嗰陣小王子已經變咗大王子，重要幫人做清潔。大王子唔記得嗮佢做過啲乜，細路女死都要佢諗返起。最後細路女帶埋大王子返B612，放低佢就返地球搵老坑。[未記出處或冇根據]

出鏡人馬
----

| 角色 | 扮演人 |
| --- | --- |
| 細路女 | 麥勤姿·霍伊 |
| 飛行員 | 謝夫·布列治 |
| 阿媽 | 麗素·麥雅當絲 |
| 細皇后 | 里利·奧斯邦 |
| 皇帝仔 | 保羅·路德 |
| 狐狸精 | 占士·法蘭高 |
| 玫瑰女 | 瑪莉安歌迪雅 |
| 蛇佬 | 賓尼斯奧·狄奧·托羅 |
| 學院老師 | 保羅·基亞馬提 |
| 皇帝 | 卜·各 |
| 生意人 | 艾伯特·布祿斯 |
| 幻想人 | 列奇·謝韋斯 |
| 護士 | 積奇·班布祿 |
| 幻想鄰舍 | 馬西爾·布列治 |
| 差人 | 謝菲·布蘭尼安 |
|

2015年10月28號～2015年11月30號，小王子·中國行第一站喺廣州天河海心沙嗰邊搞。

廣州行
---

2015年10月28號～2015年11月30號，小王子喺廣州搞中國行第一站。佢主要用360度球幕電影同燈光場景、全方位沉浸式嘅互動體驗而打造比較勁而有真實感嘅小王子世界。將小王子古仔入面啲場景逐一整返出嚟。

註
-

1. ↑  小王子係固定嘅電影名詞，從嚟無人叫「細王」或「王仔」。
2. ↑  Mejia, Paula (21 April 2015). "Big-Budget 'The Little Prince' Film Unveils Official Trailer". *Newsweek*. 喺8 May 2015搵到.
3. ↑  Foundas, Scott (May 22, 2015). "Cannes Film Review: 'The Little Prince'". *Variety*. 喺June 21, 2015搵到. ...and the now-adolescent Prince (Paul Rudd)...
4. ↑  "小王子·中国行"城市体验馆正式开幕 大洋网 （2015-11-04）
5. ↑  "小王子·中国行"城市体验馆举行开票仪式 鳳凰資訊 （2015-10-22）

出面網頁
----

* 小王子 (2015年電影)嘅官方網站
**梁靜珊**（**Leung Ching-shan**，1981年10月17號—），廣東新會人，葵青區議會前任議員，街工成員，註冊社工，中五畢業。

自細喺基層家庭長大。2002年加入街工。2016年排喺名單第二位，代表街工參選2016年香港立法會選舉新界西選區。

簡介
--

梁靜珊一直秉承街工嘅理念：「為勞工出頭、為貧者出力、為弱勢出聲、為民主奮鬥」。

從政生涯
----

### 2015年

葵盛西邨輸畀工聯會對手劉美璐，得2146票，輸畀工聯會劉美璐。

### 2016年

2016年以街工名義同黃潤達、周偉雄合組名單參選2016年香港立法會選舉新界西地方組別，排黃潤達名單第二位，同埋用「基層自主　共抗霸權」做選舉理念。選舉修尾以20,974票(3.48%)落選。

### 2019年

梁靜珊喺第6屆香港區議會選舉捲土重來，再戰葵盛西邨選區，對手係在位8年嘅劉美璐，結果喺雙方得票上升嘅情況之下，梁靜珊以接近六成嘅得票率成功打低劉美璐；兩年後（2021年10月20號）被裁定喺2021年香港區議員宣誓入面，宣誓無效，即時冇咗區議員席位。

參考
--

1. ↑  〈【地區政治系列】街工梁靜珊：社區工作就是由民生到民主〉. 《香港獨立媒體網絡》. 2015-05-18. 喺2019-03-21搵到. `{{cite web}}`: Cite has empty unknown parameter: `|dead-url=` (help)
2. ↑  〈街工黃潤達報名參選新西 稱尊重港人自決權利〉. 《香港獨立媒體網絡》. 2016-07-20. 喺2019-03-21搵到. `{{cite web}}`: Cite has empty unknown parameter: `|dead-url=` (help)

出面網頁
----

* 梁靜珊Facebook專頁
**侵牛扒**（英文：**Trump Steaks**）係當勞侵旗下嘅侵集團銷售過嘅一個美國牛扒牌子，2007年成立。佢喺The Sharper Image同埋QVC銷售。當勞侵自稱佢係「世界第一」（"world's greatest"）牛扒，一共有四個版本，價錢由199去到999美元。根據美國專利及商標局數據，侵牛扒嘅嘜頭喺2014年12月取消咗註冊。

喺2016年美國總統選舉，一個支持約翰卡西奇嘅政治行動委員會整咗個模仿侵牛扒嘅廣告。當勞侵喺2016年3月8號一場演說將Bush Brothers Provision Co.嘅牛扒講成係「侵牛扒」，廣告亦展示侵牌嘅礦泉水同葡萄酒，宣傳當勞侵係一位成功嘅商人
。有觀眾留意到侵牛扒係由西棕棕櫚灘一間工廠生產嘅。第二日，當勞侵對安德森古柏話佢自己唔為牛扒加工，只係從供貨商購買並加上佢自己嘅牌子。

攷
-

1. ↑  Holodny, Elena (10 October 2014). "12 Donald Trump businesses that no longer exist".
2. 1 2  Nelson, Libby (9 March 2016).
3. ↑  "Trump raises the steaks after broiling his rivals".
4. ↑  Koffler, Jacob (7 August 2015).
5. ↑  Dowell, Sharon (11 July 2007).
6. ↑  SIEMASZKO, CORKY (10 March 2016).
7. ↑  Gass, Nick (11 December 2015).
8. 1 2  Campbell, Colin (10 March 2016).
| How to read a taxoboxHow to read a taxobox**鴕鳥** |
| --- |
| 喺元朗影嘅鴕鳥喺元朗影嘅鴕鳥 |
| 瀕危指標 |
| 最唔使理（Least Concern） (LC) |
| **物種分類** |
| 

|
|  |
|
|
| 界 | 動物界 Animalia |
|
|
|
|
|
| 門 | 脊索動物門 Chordata |
|
|
|
|
|
|
|
| 綱 | 鳥綱 Aves |
|
|
|
|
|
| 目 | 鴕鳥目 Struthioniformes |
|
|
|
|
|
|
|
|
| 科 | 鴕鳥科 Struthionidae |
|
|
|
|
|
| 屬 | 鴕鳥屬 *Struthio* |
|
|
|
|
|
|
|
| 種 | **鴕鳥 *S. camelus*** |
|

 |
|
| 二元學名 |
| ***Struthio camelus***Linnaeus，1758年 |
|
|
|
| 現時鴕鳥嘅分佈圖現時鴕鳥嘅分佈圖 |
|
|
|
|
|
|
|
|
|
| 亞種 |
| * 北非鴕鳥（*S. camulus camulus*）
* 東非鴕鳥（*S. camulus massailcus*）
* 索馬里鴕鳥（*S. camulus molybdophanes*）
* 南非鴕鳥（*S. camulus australus*）
* 敍利亞鴕鳥（*S. camulus syricacus*）
 |
|

**鴕鳥**（學名*Struthio camelus*）係種唔識飛嘅雀鳥，亦係最大型嘅雀鳥（自恐鳥、象鳥一類絕種之後）。學名係由瑞典博物學家林奈發明，原因可能係話佢同駱駝有相似嘅地方（身型大份，強壯嘅腿，住響沙漠）。鴕鳥公可以高到去 2.5 米，重到去 155 千克，公細啲，兩翼退化咗，龍骨突唔發達，唔識飛，但係走得好快（時速可以去到每個鐘 65 千米），腳有二趾。雀公黑色，尾嘅羽毛白色，係非常有價值嘅裝飾羽毛。一般係鴕鳥公帶住幾隻鴕鳥乸羣居。

圖中女士所帶嘅帽有用鴕鳥毛做裝飾
喺非洲影嘅鴕鳥

佢哋嘅細小又退化咗嘅翼被雄性鴕鳥響交配時展示。又可以用嚟畀小鳥遮陰。翅膀上羽毛同其他飛行鳥類嘅硬翅膀好唔同，佢哋係絕熱嘅。響上面重有爪。強壯嘅大脾上冇羽毛，用兩腳趾企喺度，大啲嗰個就似係蹄。呢果係鴕鳥獨特適應能力，為咗應付突如其來危險而走路。鴕鳥有大眼球，帶住濃黑嘅眼睫毛，眼球係陸上生物之中最大嘅，得鯨魚嗰隻係大隻過佢。

行為
--

鴕鳥過住遊牧噉嘅群居生活，一般由5-50隻不等，響佢哋旁邊不時拍住其他迷人嘅動物，比如斑馬、羚羊等。佢哋主要食植物，有時都食小動物比如蝗蟲，螞蟻。由於佢哋冇牙，佢哋會吞一啲石仔幫助磨碎胃裏面嘅嘢食。鴕鳥可以長時間唔飲水，可以靠攝取植物中嘅水分嚟生活。然而，佢哋係好鍾意水，成日沖涼。

佢哋視力良好，可以好遠見到其他掠食動物，比如獅子，亦可以每小時65公里嘅速度逃走。但最近有人拍攝到獵豹成群合力捕食鴕鳥嘅相片。

分布
--

響非洲沙漠地帶同荒漠草原生活。

繁殖
--

鴕鳥巢
鴕鳥蛋
鴕鳥2到4歲性成熟；鴕鳥乸要比鴕鳥公早六個月。每年三四月份到九月係交配季節。交配過程好特別：一班鴕鳥乸打交，再根據贏出嘅順序排定同雄鴕鳥嘅交配順序。

鴕鳥蛋重量可達1.3公斤，係已知世界上最大嘅鳥蛋（重可以企到一個人），但其實鴕鳥蛋相對鴕鳥嘅身體嚟講比例是所有鳥中最細嘅。雌鳥生蛋嘅巢可以容納15到60個咁大嘅蛋。色水係光亮嘅白色，鳥蛋日頭由雌鳥孵化，晚上則由雄鳥孵化。懷孕期一般為35-45日。鴕鳥有30-70年命，平均為50年左右。

保育狀況
----

鴕鳥基本上唔屬於瀕危物種，歷代嘅動物園同埋商業性質嘅農場都有飼養。美國第一派鴕鳥係喺1882年，由旅行家查理斯帶返嚟，當時佢喺南非帶咗約200隻鴕鳥回國，但最後只有22隻生存到。呢22隻鴕鳥全部被送去加州南部繁殖，而美國史上第一隻鴕鳥仔係喺1883年7月28號孵出嚟。

響香港，家下得元朗大棠荔枝山莊有養，而海洋公園嘅百鳥居，喺1990年代亦都養過鴕鳥。

參考
--

1. ↑  《Encyclopedic of the World Zoos》(G-P) ISBN 1-57958-174-9
2. ↑  《BBC Wildlife Magazine》，2009年11月號

睇埋
--

* 南非鳥類
一對用皮革造嘅芭蕾舞軟鞋；個舞蹈員喺度做緊第五腳位。
**芭蕾舞軟鞋**（粵拼：bāa le̖oi mo̗u jyu̗n ha̖ai；英文：**ballet shoes** / **ballet slippers** / **soft shoes**）係一種輕身而且柔軟嘅鞋，鞋底會有一定彈性，專門設計嚟俾人喺跳芭蕾舞嗰陣著住嘅。一般嚟講，跳芭蕾舞嘅人喺芭蕾舞堂嘅時候基本上實會著住芭蕾舞軟鞋，而女舞蹈員喺要上舞台表演嗰時好多時會改著足尖鞋（pointe shoes）。

一般認為，揀芭蕾舞鞋要跟以下嘅原則：對鞋要有返咁上下緊，如果唔係好容易會喺跳舞嗰陣搞到自己撠親；喺款式同色水上，女舞蹈員通常會著粉色嘅軟鞋，男舞蹈員就通常會著白色或者黑色嘅，而啲芭蕾舞蹈員揀緊身褲嗰時興揀一啲同自己對鞋一樣色水嘅，等自己可以做到望落好似冇著鞋跳舞噉嘅視覺效果，順帶一提，廿世紀中興起嘅現代芭蕾舞（modern ballet）好多時唔著緊身褲跳，所以令到多咗人用肉色嘅芭蕾舞軟鞋。

構造
--

芭蕾舞鞋鞋底多數用皮革造，但浸皮革通常唔會一路延伸到去隻鞋嘅邊邊。鞋底可以係一嚿過嘅，但又有所謂嘅**分開鞋底**（split sole），即係鞋底分兩嚿，一嚿喺腳踭下面，一嚿喺腳掌前下面，等對鞋大啲彈性。芭蕾舞軟鞋鞋底以外嘅部份材質由軟皮革、帆布以至綢緞都有。帆布平啲，但比較易爛。

芭蕾舞鞋多數會有條帶喺腳掌上方，等對鞋唔會甩出嚟。好多芭蕾舞鞋會用兩條噉嘅帶，而跳芭蕾舞嘅人會將兩條帶以 X 字噉嘅形式打交叉。

睇埋
--

* 芭蕾舞
* 足尖鞋

攷
-

1. 1 2  Adult Ballet. *ThoughtCo*.
2. ↑  How to Make Ballet Slippers.

拎
-

|  |  |
| --- | --- |
|  | 維基同享有多媒體嘅嘢：**Ballet shoes** |

* Bloch.com. 舞蹈用品公司 Bloch 嘅官網。

| * 睇
* 傾
* 改
芭蕾舞（Ballet） |
| --- |
| 芭蕾舞史 · 芭蕾舞音樂 · 芭蕾舞詞彙表 |
| 技巧 | 腳位 · 外開 · 手位 · En pointe · 阿拉伯斯卡 · 旋轉舞步（定點法） · Aplomb · Ballon |  |
| 用具 | Barre · 舞蹈室 · 緊身褲 · 傘裙 · 連身衫 · 舞蹈腰帶 · 軟鞋 · 足尖鞋 |
| 著名劇目 | 
* 柴可夫斯基（天鵝湖 · 合桃鉗 · 睡公主）
* 佐治·巴倫錢（阿波羅 · 仙子之吻 · 珠寶）
* 風仙女
* 芝莎

* 海盜
* 唐吉訶德
* 歌碧麗亞
* 舞姬
* 里文達
* 巴黎火焰
* 羅密歐與朱麗葉
* 灰姑娘
* 仲夏夜之夢同場夢

 |
| 排舞概念 | 大舞段 · 變奏舞 · Pas de deux · Pas de trois · Pas de quatre · 插舞 |
| 舞團成員 | 芭蕾舞蹈員（伴舞隊 · Prima ballerina assoluta） · 芭蕾舞大師 · 排舞師 |
| 風格 | 古典芭蕾 · 浪漫芭蕾（白色芭蕾） · 新古典芭蕾 · 敘事芭蕾 · 現代芭蕾 |
| 門派 | 華加諾娃 · 切劇蒂 · 巴倫錢 · 英國皇家舞蹈學院 · 漸進芭蕾技巧 |
| 出名舞團 | 香港 · 廣州 · 上海 · 中央 · 皇家 · 美國芭蕾舞劇院 · 澳洲 · 巴黎歌劇院 · 莫斯科大劇院 · 馬林斯基 · 古巴 |
| 舞曲根基 | 
* 巴洛克舞曲（Sarabande · Chaconne · Bourrée · Minuet）
* Mazurka、波蘭舞曲、波蘭轉舞同尋夢舞

* 帕凡舞 · Jig · 船歌 · 華爾茲 · Csárdás · 加羅普 · Polka · 探戈

 |
| 拉雜相關 | 跳舞（音樂廳舞蹈 · 爵士舞 · 現代舞） · 平衡力、柔軟度同力量 · 歌劇、默劇同交響樂 · 鋼琴 · 愛情故仔 |
| 芭蕾舞類 |
荷蘭一宅，門牌避寫十三。
機場無咗十三號閘。
上海一部𨋢，四、十三、十四樓都無咗。
**忌十三**，西方世界忌十三依個數。禁忌來源，眾說紛紜，有啲話北歐神話，有啲話耶穌最後晚餐。實情並無一般人諗得咁古老。現今考據，忌十三，都只係十九世紀九十年代先開始有，而且二十世紀就變本加厲。小說同電影題材，加深咗依個禁忌。在此之前，根本無證據西方人咁忌十三。

一九〇七年，商人兼作家，寫咗本小說，叫十三號禮拜五，講股票經紀，要搞死股市。自始，啲人認為十三好唔吉利。一九一〇年，心理學重係好早期之時，美國心理學家，作咗個字，叫**triskaidekaphobia**，取自希臘文**τρεισκαίδεκα**，意謂怕十三，**畏十三症**。自始更加深咗大眾印象。一九八〇年，又一部美國電影斬人片，以十三號禮拜五為名。十三唔吉利又再加深同擴散開去。有啲事件，亦加深西方人認為唔吉利，好似太陽神十三號升空失敗。

時至今日，有啲人忌十三，做啲奇怪嘅事。例如開派對，人數唔會十三人，就算咁啱十三人，會加隻玩具熊，或者畀錢請多個人，補到十四。有啲樓係無十三依層。有啲編號，唔寫十三，寫咗十二 A 咁。有啲人將失敗歸於十三。

古埃及，十三反而係吉利數字。同樣，唐人而言，十三有大好意頭，唔會話唔吉利，唐話尤其廣東話，十三諧音實生，意謂必定生，風生水起。相反，唐人忌四，同死諧音，同西人忌十三嘅反應都好似。

推斷
--

近代有種種故事，推斷忌十三嘅原因。

數字而言，十二經常使用，皆因佢係二、三、四、六嘅倍數，容易使用，視為完美數字。咁之後十三，係個質數，由完美變成唔完美。

北歐神話，十二神開宴，後洛基不請自來，結果有位被殺。第十三位賓客係唔吉利。

基督教故事，耶穌同十二門徒食最後晚餐，加埋十三人，咁耶穌就死。

攷
-

1. 1 2 3  "Why Do People Think the Number 13 Is Unlucky? Let's Talk About Triskaidekaphobia".
2. ↑  "Abnormal Psychology" p. 319, published in 1910, Moffat, Yard and company (New York). Library of Congress Control No. 10011167.
3. ↑  "What's so unlucky about the number 13?".
| How to read a taxoboxHow to read a taxobox**芭蕉** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 單子葉植物綱 Liliopsida |
|
|
|
|
|
| 目 | 薑目 Zingiberales |
|
|
|
|
|
|
|
|
| 科 | 芭蕉科 Musaceae |
|
|
|
|
|
| 屬 | 芭蕉屬 *Musa* |
|
|
|
|
|
|
|
| 種 | **芭蕉 *M. basjoo*** |
|

 |
|
| 二元學名 |
| ***Musa basjoo***Sieb. & Zucc. |
|
|
|
|
|
|
|
|
|
|
|
|
|
|
|

**芭蕉**（粵拼：baa1 ziu1；學名：*Musa basjoo*）係芭蕉科芭蕉屬嘅長年生草本植物，係香蕉嘅近親。原產地喺亞洲熱帶，而家喺亞洲熱帶、中國嘅廣東、廣西、福建、海南、雲南、臺灣，日本琉球群島可以搵到。

樣
-

基部圓形或唔對稱，葉係鮮綠色兼有光澤嘅長圓形結構，葉柄比較粗；花序係頂生品種，公乸同樹，其中花公生喺上邊，花乸生喺下邊；苞片係啡紅或紫，花瓣係黃色。果係長圓形，好似四面體噉，入面有好多黑核。

用途
--

芭蕉嘅果同香蕉一樣，都可以食得。植株可以做園林或觀景植物。

### 藥用價值

芭蕉嘅根同果可以做藥，有以下嘅功效：

| 部位 | 功效 |
| --- | --- |
| 果肉 | 便秘 |
| 葉 | 清熱，利尿，解毒。 |
| 根 | 清熱，止渴，利尿，解毒。 |

文化
--

### 雨打芭蕉

內文：雨打芭蕉
雨打芭蕉係廣東地區嘅一首民歌，喺1921年丘鶴儔寫嘅《弦歌必讀》出現咗。雖然文革破四舊時期改名做「蕉林喜雨」，但1980年代初改返轉頭。而家喺詩詞、民歌、民樂界都幾出名下。

### 詩句

古代詩人杜牧曾經寫過同芭蕉有關嘅詩句：「獨喜芭蕉容我儉，自舒晴葉待題詩。」

有關
--

* 芭蕉扇

連出去
---

### 植株

* 芭蕉 Musa basjoo 中国植物志
* 芭蕉 Musa basjoo 中国植物图像库
* 昆明植物研究所. 〈芭蕉〉. 《《中国高等植物数据库全库》》. 中国科学院微生物研究所. 喺2009-02-24搵到.
* 芭蕉 Bajiao 藥用植物圖像資料庫 (香港浸會大學中醫藥學院) （繁體中文）（英文）

### 藥用

* 芭蕉根 中医药
* 芭蕉叶 中医药
* 芭蕉花 中医药
| How to read a taxoboxHow to read a taxobox**鴛鴦茉莉** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
| 門(Divisio): | 被子植物門 Angiosperms |
|
|
|
|
|
|
|
|
| 綱 | 雙子葉植物綱 Eudicots |
|
|
| （未分級） | 菊類植物 Asterids |
|
|
| 目 | 茄目 Solanales |
|
|
|
|
|
|
|
|
| 科 | 茄科 Solanaceae |
|
|
|
|
|
| 屬 | 鴛鴦茉莉屬 *Brunfelsia* |
|
|
|
|
|
|
|
| 種 | **鴛鴦茉莉 *B. acuminata*** |
|

 |
|
| 二元學名 |
| ***Brunfelsia acuminata***(Cham. & Schltdl.) Benth. |
|
|
|
|
|
|
|
|
|
|
|
|
|
|
|

**鴛鴦茉莉**（粵拼：jyun1 joeng1 mut6 lei6；學名：*Brunfelsia acuminata*），又叫**香茉莉**（hoeng1 mut6 lei6）或**二色茉莉**（ji6 sik1 mut6 lei6）、**雙色茉莉**（soeng1 sik1 mut6 lei6），係茄科鴛鴦茉莉屬嘅常綠矮灌木，原產巴西同西印度群島，喺大部分嘅熱帶同亞熱帶地區都可以搵到。呢種植物嘅花有好清香嘅味。

樣
-

植株一般高0.5～1m。葉係長淺綠橢圓形嘅單葉互生品種，有短柄，兩邊都好尖。大多數嘅花係單生，但得好少有聚生，花冠好似高腳碟噉有淺裂，單花凈開5日。花色方面，啱開花無耐係紫藍，跟住逐漸變成雪青，最後變白；由於有先後開花順序，所以同一樖嘢有紫藍同白花出現；花味好清香；每年4～10月開花，一年凈開1～2次。果嘅樣似綠蛋噉。

用途
--

呢種植物可以做庭院、綠籬同盆景植物。

連出去
---

* 鸳鸯茉莉 百花门
* 鸳鸯茉莉 中文百科在线
* 鸳鸯茉莉的繁殖栽培方法 养花师
* 雙色茉莉 台灣Wiki
* 花开双色的大花鸳鸯茉莉 中國科学院華南植物園
搵緊第二樣意思嘅話，請睇〈**太平山**〉。
太平山區以太平山街做中軸
**太平山**（**Tai-ping-shan**或**Tai Ping Shan**）係香港一山，但範圍唔太確切。一說係扯旗山，一說香港島西北各山，包括扯旗山在內。《香港雜記》有云，太平山四約，上環有太平山街。太平山約莫係西營盤、上環到中環對上嘅山，尤其係上環。而家坊間多數用「太平山」去稱呼扯旗山。

太平山以區域來講，大約係上環山腳一帶，以東華醫院爲中。

太平山一字，甚少形容西人地方，大抵係唐人生活範圍。太平山頂一帶，亦以扯旗山而名。後尾太平山腰，又叫半山區，而山頂一帶，又叫太平山頂。

傳說
--

因爲山名，來歷不明，所以坊間就有傳說。太平山同扯旗山係有段古。話說香港曾經海賊倡厥，香港島係巢穴。佢哋見有船駛近，就上山頂扯旗爲訊，通知同黨出動打劫。後尾海賊畀朝廷招安，又或被滅，咁就太平返晒，就叫太平山。

不過扯旗一說，可能另有來歷。《香港雜記》有云，「若域多厘山、則有報船之扯旗一杆。」呢度講英人見船來，就會扯旗報船，準備入港，可見扯旗山之名，由此而來。

文化影響
----

電視劇《太平紋身店》好多鏡頭都喺呢度取景，入面亦有一條『太平街』，但現實嘅太平山就只有一條『太平山街』而唔係『太平街』。
**太平塔**（粵拼：taai3 ping4 taap3），又嗌**舊寨塔**（gau6 zaai3 taap3），係中國廣東佛山嘅佛教特色磚塔，大明萬曆庚子年（1600年）冬月廿五起好，喺順德大良街道嘅順峯山公園北區東邊嘅太平山頂。

佢亦係佛山市入面保存得比較好嘅大明樓閣式磚塔。

概況
--

佢屬八角七層樓嘅閣式磚塔，高25.58m，塔身係青磚建築；底層每角牆闊41dm，厚33dm，入口劵門闊114cm，有廿四個塔窿。每層樓都有3埐牙磚凸出，似環帶噉。3樓東西兩邊都有隸書石匾，其中東邊寫「天門瑞氣」；西邊寫「震旦玄光」。另外，雖然地面有門口響度，但係有鐵閘鎖住，平時淨畀公園管理方同工程隊先至畀入。

史
-

據咸豐版《順德縣誌》載，座塔喺大明萬曆己亥年七月初五（1599年8月26號）逳手起，直到庚子年冬月廿五（1600年12月28號）起好。曾經喺大清道光十一年（1831年）同光緒十四年（1888年）重修過。1944年，廣東人民抗日遊擊隊珠江縱隊嘅部份同志駐地睇實蘿蔔頭有冇嚟，重喺1945年2月19號嘅舊寨塔之戰入面，有五位仁兄喺呢度抗日時留低咗三日，重將日軍清走。中華人民共和國成立後，1989年俾大良鎮人民政府負責修復，重喺1991年5月18號俾順德縣人民政府（而家係順德區人民政府）列佢做重點文物；2006年10月25號俾佛山市人民政府升級佢做市級重點文物，重喺2010年6月22號列佢做中共順德區黨員教育基地。2018年3月26號嘅順德兩會期間開始提出修繕保護，重喺同年5月28號逳手搞。工程直到2019年6月27號搞掂。

睇埋
--

* 順峯山公園
* 舊寨塔之戰

攷
-

1. ↑  〈顺德公布青云塔、太平塔修缮保护方案〉. 佛山日报. 2018-03-27. 原著喺2022-01-28歸檔. 喺2022-01-28搵到.
2. ↑  〈佛山顺德"众筹"3000万元 修缮400年历史的双塔〉. 《羊城派》. 雪花新闻. 2018-05-29.
3. ↑  〈顺峰山公园青云塔、太平塔修缮顺利完工！解码双塔修缮背后的故事〉. 《珠江商报》. 網易. 2019-06-27. 原著喺2022-01-28歸檔. 喺2022-01-28搵到.

連出去
---

* 顺德为何要重修顺峰山双塔？原来背后有这些故事 南方+
* 顺德太平塔 博雅地名
碳陽離子
**碳陽離子**（carbocation），又叫**碳正離子**，係一個有帶正電嘅碳嘅陽離子。

結構
--

碳陽離子入面帶正電嘅碳係sp2雜化，有個平面三角形嘅分子結構。

性質
--

碳陽離子因爲佢帶正電荷，所以喺有機反應入面可以擔當親電體，可以被氫氧根離子等親核體進攻。

穩定性
---

碳陽離子嘅穩定性順序為：三級碳陽離子>二級碳陽離子>一級碳陽離子>甲基碳陽離子。如果帶正電嘅碳隔離有好多烷基基團，咁樣會更穩定，原因有二：

1. **給電子誘導效應**
2. **超共軛效應**

如果帶正電嘅碳隔離有碳-碳雙鍵，咁樣成個碳陽離子都會被穩定，例如烯丙基陽離子咁樣。烯丙基陽離子入面帶正電荷粒碳上嘅空p軌域會同雙鍵嘅{\displaystyle \pi }軌域形成共軛體系，令成個烯丙基陽離子更穩定。

### 重要性

喺單分子親核取代反應等涉及到碳陽離子嘅有機反應入面，正正因爲碳陽離子嘅穩定性順序，所以反應入面，三級底物最容易發生反應。

好似三級鹵代烴叔丁基溴（2-溴-2-甲基丙烷）嘅水解反應快過二級鹵代烴少渠一個甲基嘅異丙基溴（2-溴丙烷）。而如果再少一個甲基，即係一級鹵代烴乙基溴（溴乙烷），就基本上唔會用單分子親核取代反應嘅反應機理，改用雙分子親核取代反應嘅機理。

重排
--

喺上面講過有關碳陽離子嘅穩定性，而其實所有碳陽離子都想將自己變得更穩定，於是會有碳陽離子重排嘅出現。

### 氫轉移(hydride shift)

1-氯-2-甲基丙烷
**氫轉移**，即係碳陽離子透過氫原子嘅轉移，而變得更穩定。

以1-氯-2-甲基丙烷嘅水解做例子。

當離去基團（氯）走嘅時候，佢會帶埋碳同氯之間嘅電子對走，所以最右面嘅碳會有個正電荷。但係一級碳陽離子好唔穩定，所以會發生氫轉移。

本身失去氯、帶正電荷嘅碳隔離嗰粒碳係三級碳，佢連著三個甲基同一個氫。於是嗰粒氫就會帶埋自己同三級碳共用嗰對電子走，搬到最右邊嘅一級碳度，而佢嘅正電荷就會消失咗。成個碳陽離子會由一級變爲三級，更穩定。

### 烷基轉移(alkyl shift)

除咗上面嘅氫轉移之外，仲有**烷基轉移**，當隔離嘅碳上面冇氫原子嘅時候，佢就會發生。烷基轉移，顧名思義係烷基嘅轉移。喺烷基轉移入面，碳陽離子透過烷基嘅轉移而變得更穩定。而通常烷基轉移係以**甲基**（{\displaystyle {\ce {-CH3}}}）**轉移**嘅形式發生。

喺上面幅圖入面，左邊嘅碳陽離子係二級嘅，但係隔離嘅碳直接連住四個碳，冇氫原子提供。所以，佢只可以提供烷基（甲基）。咁樣甲基帶埋自己同碳共用嘅電子對，搬去帶正電嘅二級碳上面。於是，嗰粒碳冇咗正電，而正電搬咗去左邊嘅碳（三級碳）上面。成個碳陽離子由二級變成三級，更穩定。
**郭文貴**（1970年5月10號—，又叫**郭浩雲**，英文名：**Miles Kwok**），山東省莘縣古城鎮人，中國商人。目前身居美國紐約曼哈頓。

財新傳媒喺篇名為《權力獵手郭文貴》報道入面，宣稱揭開政泉老板郭文貴嘅政商關系，指控佢涉入2015年1月16號落馬嘅中國國安部副部長馬建同國安系統，被BBC認為係胡舒立團隊繼《誰的魯能》之後嘅重大調查報導。財新傳媒2015年公佈會去香港起訴郭文貴同採訪過郭文貴嘅《香港商報》同埋《蘋果日報》等媒體，宣稱郭文貴透過媒體傳播「虛構事實」，敗壞財新傳媒總編輯胡舒立嘅人格，令財新傳媒公信力受損。

2017年1月26號同3月8號，郭文貴先後兩次接受海外中文媒體明鏡集團嘅電視直播專訪，同時喺海外開始通過運用社交媒體Twitter同Facebook，聲稱為咗「保命、保錢、報仇」，高度持續爆料多位中共權貴同相關知名媒體人嘅特殊身份背景同涉嫌貪腐醜聞，尺度頗大，甚至涉及中共政治局現任同前任常委級別高層領導人同家屬，又披露咗佢同北大方正集團前任總裁李友之間嘅商業利益爭執。郭文貴喺爆料入面嘅多種講法，有部分目前未得到證實，但已經引起國際中文網路轟動。

2017年4月19號，中國外交部證實，已要求國際刑警組織對近日來接連爆料中共高層同家族親屬涉嫌貪腐內幕嘅富商郭文貴向成員國發出「紅色通報」嘅消息 。

2017年4月19號，郭文貴接受《美國之音》直播採訪，繼續講中國國內高層內鬥，又聲稱為咗佢國內被捉嘅屋企人同公司員工恢復自由，佢曾接受中國公安部副部長傅政華嘅命令，去收集同調查海南航空嘅近年來資金進出情況。當日嘅直播預計進行3個鐘頭，但係播出到80分鐘時就突然中斷，引發懷疑係中方向美國之音施壓嘅猜測。但係美國之音臺長阿曼達·貝內特（英文：Amanda Bennett）喺國會調查中否認接受過中方指令，話係自主行爲。

郭文貴喺接受《美國之音》訪問入面，更加指控中紀委書記王岐山，指佢有屋企人係非上市公司海航集團嘅股東之一，而且王嘅屋企人喺美國加州一早擁有價值五百幾萬美元嘅豪宅；郭稱後者經多個華文媒體查證有其事。之後，郭又話中共總書記習近平已對王岐山立案調查，王至今無作出辯解。郭文貴喺陸陸續續嘅爆料多次提到佢嘅大後台老領導，美國之音報道話呢位老領導疑似係中共前總書記江澤民。

喺胡潤百富中國富豪榜入面，2013年郭文貴以個人資產58億元位列第323名，2014年以個人資產155億元升至第74位。

2020年6月4日 (中国六四事件31周年), 郭文贵创立新中国联邦. 同年9月, 他成為一位國際歌星, 持續為聯邦推出音樂作品, 在世界各地 iTunes 獨家發行[未記出處或冇根據]。

2023年3月喺美國涉嫌詐騙被捕。

藍金黃計劃、3F計劃
----------

2017年8月7號，郭用YouTube影片，首次公開用名詞「**藍金黃計劃**」來形容中共喺香港傍台灣控制官員傍商人所用到嘅一系列下流統一戰線手段。喺郭嘅理論之中，渠由三者組成，各用一種顏色代表。「藍色計劃」代表網絡輿論。「金色計劃」即係金錢收買。至於美女色誘，叫「黃色計劃」。

同年10月5號，郭喺美國國家記者俱樂部開記者會，聲稱以上計劃亦用來滲透海外。並且講到「**3F計劃**」一詞——縮略自「Fall, Fail, Fell,」，意思係「搞弱美國、搞亂美國、搞死美國」……警惕要提防中共。GTV網站喺2020年10月公開疑似係亨特拜登鹹片同可能係渠同親戚、朋友、同事作惡證據嘅機密文件時，亦有強調肇事人已經身陷以上計劃。

參考
--

1. 1 2  〈郭文貴圍獵高官記：從結盟到反目，財新網，2015-03-25〉. 原先內容歸檔喺2016-05-21. 喺2017-06-01搵到.
2. ↑  〈郭文貴與他的神秘"盤古會"，中國網，2015-03-25〉. 原著喺2015-04-02歸檔. 喺2017-06-01搵到.
3. ↑  〈起底富豪郭文貴：在北京號稱戰神 曾用美女色誘廳官，鳳凰網，2015-03-26〉. 原先內容歸檔喺2015-03-26. 喺2017-06-01搵到.
4. ↑   互聯網檔案館嘅歸檔，歸檔日期2015年4月21號，.財新傳媒赴港狀告郭文貴與港媒
5. ↑   互聯網檔案館嘅歸檔，歸檔日期2020年10月19號，.明鏡直播：郭文貴曝內幕，北京不安的是些什麼人(第一集).2017年1月26日
6. ↑   互聯網檔案館嘅歸檔，歸檔日期2017年8月17號，.明鏡直播：明鏡電視專訪郭文貴（第二集）.2017年3月8日
7. ↑  〈國際刑警組織就郭文貴被紅色通報回覆VOA〉. 美國之音. 2017-04-20. 原先內容歸檔喺2017-04-24. 喺2017-06-01搵到.
8. ↑  〈外交部：國際刑警組織已向郭文貴發出紅色通緝令〉. 新浪財經. 2017-04-19. 原先內容歸檔喺2017-04-19. 喺2017-06-01搵到.
9. ↑   互聯網檔案館嘅歸檔，歸檔日期2017年6月1號，.美國之音：專訪新聞焦點人物郭文貴
10. ↑  〈VOA郭文贵专访起风波 龚小夏等5人被停职〉. 德国之声中文网. 2017-05-04. 原先內容歸檔喺2018-06-28. 喺2021-12-21搵到.
11. ↑  〈潘石屹回應郭文貴 郭促潘向美法院提告〉. 美國之音. 2017-05-23. 原先內容歸檔喺2017-07-29. 喺2017-06-01搵到.
12. ↑  自由時報電子報 (2017-08-08). 〈統戰「藍金黃」3招曝光！ 郭文貴：控制港台比核武厲害 - 國際〉. 《自由時報電子報》 (中文). 原先內容歸檔喺2021-05-08. 喺2021-06-17搵到.
13. ↑  〈海峡论谈：北京对台"超限战" "蓝金黄"计划曝光？〉. 《美国之音》 (中文). 原先內容歸檔喺2021-05-09. 喺2021-06-17搵到.
14. ↑  〈郭文贵首次记者会 爆料中国计划"搞乱美国"〉. *Radio Free Asia* (英文). 原先內容歸檔喺2021-06-21. 喺2021-06-17搵到.
15. ↑  〈美國大選｜「電郵門」餘波未了 網傳「拜登子」性愛吸毒片 ｜ 蘋果日報〉. 《Apple Daily 蘋果日報》 (香港中文). 原先內容歸檔喺2021-05-16. 喺2021-06-17搵到.
16. ↑  〈從《蠶食美國》看中共如何滲透美國（上） - 大紀元〉. 《大紀元 www.epochtimes.com》 (繁體中文). 2017-10-12. 原先內容歸檔喺2021-05-08. 喺2021-06-17搵到.
17. ↑  "Breaking News! Hunter Biden's Sex Tapes, The CCP's "BGY" Infiltration in the U.S. Evil Alliance to Dominate the World". *GNEWS* (美國英文). 2020-10-24. 原先內容歸檔喺2021-05-25. 喺2021-06-17搵到.
18. ↑  星島日報. 〈電郵門醜聞餘波未了 網上流傳拜登子性愛吸毒片〉. *std.stheadline.com* (中文). 原先內容歸檔喺2021-05-09. 喺2021-06-17搵到.
19. ↑  〈網傳性愛片 未證亨特身份 ｜ 蘋果日報〉. 《Apple Daily 蘋果日報》 (香港中文). 原先內容歸檔喺2021-06-21. 喺2021-06-17搵到.
**太學**係中國、朝鮮半島、越南古代時嘅中央官學，係古代教育體系中入面嘅最高學府。

起源
--

周朝嗰陣已經有太學呢個名，當時嘅太學係指由中央設立嘅辟雍等大學。 《大戴禮記·保傅》：「帝入太學，承師問道」。

發展
--

### 中國

漢代開始「太學」呢個名詞成為咗中央喺京師學宮嘅正式名。太學係漢代之後嘅國學，同之前嘅國學唔同嘅係，佢確立咗儒學做正統學問。西漢就喺長安（今日嘅西安）設立太學，東漢、西晉就喺洛陽設立太學，東晉就喺建康（今南京）設立太學。喺晉代嗰陣，另外設立咗專畀公卿同大夫子弟學習嘅國子學，呢個就同太學分開，國子祭酒係統一掌領國子學同太學。南北朝之後，隋代就改做國子監，清末廢除科舉制度嗰時，國子監亦都跟住取消。

### 朝鮮半島

高句麗嗰陣開始有太學。新羅時就設立國學（學府），高麗設國子監，朝鮮王朝就設成均館。

### 越南

陳朝太宗建中八年（1232年）嗰陣，實行咗科舉制度，佢嘅執行方式係設立太學，由太學生參與考試，然後取得進士資格。黎太祖黎利登基之後就喺首都昇龍設立咗國子監。國子監制度一直實施去到阮朝，1919年阮朝舉辦咗最後一次嘅科舉考試，之後科舉廢除，國子監亦都跟住取消。

參考
--

1. ↑  〈太學〉. 《教育百科》 (繁體中文). 台灣: 中華民國教育部.
太安樓商場入面大部份係細鋪頭
大堂嘅開放式𨋢口位
**太安樓**（英文：Tai On Building），係香港出名嘅舊樓，喺1968年起好，發展商係香港置地集團。呢棟大廈屬於嗰間公司嘅經濟住宅計劃第二期（第一期係月華街觀塘大廈），呢個項目由王伍歐陽建築師事務所有限公司嘅歐陽昭（Lesile Ouyang）建築師同埋工程師負責，至於總承建商就係孫福記營造有限公司。呢棟大廈座落喺香港島東區西灣河嘅筲箕灣道，隔離就係港鐵港島綫嘅西灣河站，大型屋苑太古城都喺附近，大廈被四通八達嘅街道包圍，例如筲箕灣道、東區走廊、太康街、太安街同康祥街。

大廈嘅設計
-----

太安樓係一座有唔少單位嘅單幢式物業，地下係屋苑商場。大廈係Ｈ型設計，高28層，總共有1884伙小型單位。1968年賣樓嘅價錢大概係港幣17,300至到27,000之間，太安樓每層都有68個單位同16部𨋢，走廊用咗長直設計同埋用泛光燈，走廊兩邊都係住宅單位，設計同早期香港屋宇建設委員會嘅廉租屋邨冇乜太大分別，所以太安樓有「私人廉租屋」同「善心樓」等等嘅花名。大廈入面有好多非法食肆，成日被執法機構檢控，所以有啲執法人員覺得太安樓係「東區毒瘤」，有啲裁判官甚至話太安樓係「眼中釘」、「無王管」。

由起好到1979年，太安樓依然座落喺海傍。不過去到1980年代，因為填海起樓同埋東區走廊，令到西灣河嘅海傍一直北移。宜家成個鯉景灣同埋附近屋苑都係起喺填海得嚟嘅地，而太安樓嘅地方亦都變成咗內陸。

設施
--

太安樓地下係商場，最出名嘅係賣嘢食嘅鋪頭、文具鋪菲林鋪同埋影印鋪。商場入面仲有渣打銀行、滙豐銀行、大新銀行、工商銀行等等幾間銀行嘅分行、華潤萬家（2017年8月24號開始轉做同集團嘅U購）、麥當勞、藥房、診所、惠康（2017年9月27號開張）、五金鋪、電器修理鋪、漫畫鋪同埋租碟鋪。

以前地下重有油站同埋戲院（佢哋中間係細工廠），工廠外面有啲泊車位，重有一個供應淡水畀漁船用嘅水站，因為填海之前嘅太安樓外面已經係海邊。商場入面有賣魚、賣肉嘅舖頭同士多、雜貨舖等等，對住電車路重有茶樓，晌地下𨋢口位側邊有公共電話方便住戶，一樓向海（宜家向住鯉景灣）嘅平台係公眾休憩花園。當年太安樓落成嗰時個商場曾經係亞洲最大嘅商場。

1989年，陳永安喺西灣河太安樓創立咗後來出晒名嘅太興燒味，所以佢被封為「燒味大王」。太興後來發展咗做連鎖式嘅茶餐廳。2017年，太興燒味太安樓分店已經搬咗去鯉景灣。

問題
--

* 早期嘅太安樓係高空擲物嘅黑點：喺1980年代初期，成日有住戶將電視機、紙巾、膠袋、梳化、甚至成個雪櫃喺單位掉落嚟。

* 治安方面，大廈總共有18個保安，業主每個月總共要畀19萬管理費，當中保安公司要收14萬元，其餘5萬用嚟俾電費、水費、第三保、大廈同𨋢嘅維修保養開支。

* 樓入面有啲單位做咗劏房，甚至被流鶯用嚟做一樓一。

事件
--

2002年11月5號深夜，12樓有個單位對開走廊畀大耳窿縱火，繼而發生咗三級火警。由於走廊平時放咗好多冇用嘅家具雜物，濃煙同火炎沿住通道蔓延，幾千個住客慌忙走落地面。消防處派咗七隊煙帽隊到現場撲救，直到凌晨1點幾，至少有14個住客受傷送院。由於現場大廈電箱爆炸，消防員將成幢大廈嘅居民疏散，令到大廈隔離嘅筲箕灣道一度逼滿喺大廈走出嚟人。

2009年2月12日，東區裁判法院有個𡃁仔喺押送期間逃走。一個14歲嘅失蹤少年被搵返之後送去東區法院少年法庭應訊，法庭判佢入屯門兒童院。判咗之後嗰個𡃁仔喺法院停車場突然發難擺甩警察，飛奔逃去無蹤。警方接報話有個睇落似嗰個𡃁仔嘅人行咗入法院百幾米外嘅太安樓，警方於是派咗30個警察封鎖大廈同商場至少7個出入口，並且帶埋嗰個𡃁仔嘅相上大廈逐層搜查。經過大半日嘅行動，警方都搵唔翻個𡃁仔，不過後來個𡃁仔喺第度被警方拉咗。

2014年中，太安樓OK便利店側邊嘅水管突然爆裂。

2016年中，太安樓8樓發生咗火警。

交通
--

* 電車
* 港鐵（港島綫西灣河站）
* 巴士
	+ 港島路線：2、2A、2X、8H、14、18X、33X、77、77X、81、81A、82、82S、82X、85、85A、99、99X、720、720A、722、N8、N8X
	+ 過海路線：102、102P、106、106P、110、307P、606、606A、678、682、682A、682B、682C、682P、694、N122
	+ 機場路線：A12
* 專線小巴
	+ 港島小巴：20、32、50、61、65、65A、68

參考
--

1. ↑  張順光; 謝冠東 (2017). 《有瓦遮頭——1950s－1990s樓書解讀「安樂窩」》 (中文). 香港: 中華書局. ISBN 9789888488209.
2. ↑  *Hong Kong Land at 125* (英文). 香港: 香港置地. 2014年. pp. 第154頁. ISBN 9789881385109.
3. ↑  街知巷聞﹕是毒瘤也是天堂 (2013年8月11日明報)
4. ↑  林榮海，鄭大康 (2002-11-05). 〈大耳窿追數　14人送院　數千人疏散 太安樓被鎖閘放火〉. 蘋果日報.

睇埋
--

* 太古城
* 香港中國婦女會中學
* 港島民生書院
* 鯉景灣
* 蘇豪東
* 嘉亨灣
* 筲箕灣避風塘
* 興東邨
* 鰂魚涌公園
* 港島東體育館
* 香港電影資料館

出面網頁
----

|  |  |
| --- | --- |
|  | 維基同享有多媒體嘅嘢：**Tai On Building** |

* 太安樓嘅地圖
* 筲箕灣太安樓嘅資料
* 關注太安樓業主權益
* 東區卓越工作贏讚賞 (香港警察)
拆剩嘅聯和市場
**聯和墟**（**Luen Wo Market** 或者 **Luen Wo Hui**）係香港西北一個墟，響粉嶺東面，龍躍頭西面，響通去沙頭角嘅沙頭角公路側邊。個墟係1949年由粉嶺、沙頭角、打鼓嶺同埋大埔各鄉民夾份開。佢自成一角由一個墟發展成一個區，衣食住行乜都有。因為粉嶺上水新市鎮發展，家下已經併埋入粉嶺。而個墟自身，因為有新街市頂替，2007年秋已經廢咗唔用。

聯和墟響距粉嶺火車站六百幾米。個墟同安樂村工業區隔個公園同沙頭角公路，即係村東南面。經過發展，成個區範圍大概三角型，東南係沙頭角公路，北係馬適路，西係粉嶺樓路。而聯和墟舊時核心區就有6條街，即係聯和道、和豐街、聯發街、聯興街、聯盛街同埋聯昌街。

史
-

聯和墟未起之前，粉嶺及沙頭角、軍地、打鼓嶺一帶鄉民都會去石湖墟買賣。但係墟主上水廖氏成日收多人秤佣，同埋個公秤又唔準，因為咁粉嶺鄉民唔係好妥佢。

咁啱1940年代中，香港政府鼓勵鄉村籌旗開墟。粉嶺鄉民就打算另立新墟，保障自己利益。1948年開聯和置業公司，準備集資開墟。

### 集資過程

1948年由粉嶺鄉紳成立**聯和置業公司**，當時地址響安樂村瑞勝書樓。一年後，1949年12月22號註冊做有限公司，負責人係董事長李仲莊、副董事長馮奇焯、總經理彭富華、協理李毓棠、司庫鄧勳臣同劉維香。開初法定資本50萬港紙，合共5萬股，每股10蚊，拆做創辦股500股同埋普通股4萬9500股。之後間公司分三次招股，夾埋成2萬1918股，集資219萬1800蚊。粉嶺、打鼓嶺、沙頭角及大埔頭鄉村認購創辦股，而個人、祖堂或公司買普通股。

響1949年，粉嶺、沙頭角、打鼓嶺同埋大埔鄉民集資起聯和墟。兩年後，1951年1月20號，呢個用咗200萬銀起嘅聯和墟正式開墟。舊時聯和墟佔地成61萬平方米，正中央係有蓋同露天嘅市場，有蓋嘅叫**聯和市場**，係石屎建築，裏面有60個檔口，14個肉檯、12個魚檔、12個菜檔、14個鹹魚檔、2個雞鴨檔、2個牛肉檯同埋2個豆腐檔，而露天部分就有百幾個小販攤位。開初墟期定為一、四、七日，即係每月黃曆初一、初四、初七、十一、十四、十七、廿一、廿四同埋廿七。個期同石湖墟完全一樣，後尾個墟越做越旺，就唔再跟墟期開。天都未光，就有農民響街市對出空地，賣新鮮割落來嘅菜，即係天光墟。

### 聯和新村

1952年响墟市後邊起咗**聯和新村**公開來賣。新村係一啲兩層嘅樓，樓裏面有成100間屋[未記出處或冇根據]，每間屋可以間到兩房一廳，牆係白色，所以當地人叫佢做白屋仔。地下夾埋有90間舖位，賣洋貨、雜貨、米同米機、茶樓、茶餐廳、攝相舖曬相、飛髮舖同埋旅館，之後重有舞蹈學校同埋戲院㖭。

### 墟轉做新市鎮

1980年代尾，開咗30幾年個天光墟，搬到去附近龍躍頭安居街農產批發市場。1990年代部份聯和新村畀人收購重拆來起兩幢樓同大型商場。舊時兩層嘅亦重建做多層，開咗好多唔同類舖頭。2002年7月1號，政府另外起好新街市，裏面有356個檔位同埋熟食中心，重有冷氣。個址響9月26號閂門大吉，結束50幾年嘅任務。

* 粉嶺戲院粉嶺戲院
* 聯和菜市場聯和菜市場
* 聯和市場露天部分改為停車場聯和市場露天部分改為停車場
* 舊式兩層建築物舊式兩層建築物

新市鎮
---

聯和墟呢區有好多唔同嘅樓。有居屋，私人屋苑。居屋有榮福中心同榮輝中心。而私人屋苑綠悠軒、帝庭軒、御庭軒同埋海聯廣場。

唔少粉嶺社區設施都響聯和墟，有聯和墟街市，聯和墟球場，和睦路球場，聯和墟體育館，粉嶺公共圖書館，聯和墟社區會堂

* 榮福中心榮福中心
* 榮輝中心榮輝中心
* 帝庭軒帝庭軒
* 御庭軒御庭軒
* 海聯廣場海聯廣場
* 聯和墟街市聯和墟街市
* 粉嶺公共圖書館粉嶺公共圖書館
* 粉嶺區鄉事委員會粉嶺區鄉事委員會

### 教育

區內有兩間中學，有粉嶺禮賢會中學同埋香海正覺蓮社佛教馬錦燦紀念英文中學。而小學就有寶血會培靈學校同上水宣道小學，佢個校址原本係仁濟第五中學。

聯和墟鄉民另有一間小學，不過就響粉嶺樓嗰邊，叫粉嶺聯和墟公立學校。

* 上水宣道小學上水宣道小學
* 香海正覺蓮社佛教馬錦燦紀念英文中學香海正覺蓮社佛教馬錦燦紀念英文中學

交通
--

聯和墟有路去沙頭角，粉嶺，上水，大埔等地。所以有唔少公共交通都會經呢度。而聯和墟亦都有自己巴士總站，小巴總站。有唔少車去唔同村。

註
-

1. ↑  公秤收費或佣金，用於幫社區起嘢
2. ↑  〈榮福中心〉.
3. ↑  〈榮輝中心〉.

睇埋
--

* 粉嶺
* 北區

參攷
--

* 《粉嶺》陳國成主編，三聯書店，ISBN 962-04-2527-8
**金哀宗完顏守緒**（1198年9月25號—1234年2月9號），女真名**寧甲速**，係金朝第九個皇帝（由1224年1月15號做到1234年2月9號，做咗10年）。佢喺金朝就快亡國嘅時候上吊死，享年37歲。

生平
--

哀宗喺金承安三年八月二十三日（1198年9月25號）出世，開頭叫做**守禮**，係金宣宗三仔，阿媽係明惠皇后。因為皇太子守忠同埋皇太孫鏗都早死，於是喺貞祐四年（1216年）正月，宣宗立守禮做皇太子，同年賜名守緒。元光二年十二月（1224年1月），宣宗死咗，守緒繼位，是為哀宗。正大元年（1224年）六月立妃徒單氏做皇后。

哀宗本來算係一個有作為嘅皇帝，即位後，鼓勵農業生產，唔再侵略宋，又同西夏修好，推行內部改革，剷除奸佞，重用抗蒙名將，收復咗唔少地，令到金朝呈現一片全新景象。但係嗰時蒙古勢不可當，正大四年（1227年）滅西夏之後就全力滅金。

天興元年（1232年）嘅三峰山之戰，金軍主力打輸仗，金國幾難唔滅亡。之後，蒙軍南下圍汴京，哀宗喺十二月離開汴京，過咗黃河，去到歸德（家下河南商丘），最後到咗蔡州（家下河南汝南），但係蒙古大將史天澤一路咬住唔放，喺蒲城殲滅完顏白撒八萬精兵。天興二年（1233年）八月，蒙古叫宋兵攻唐州（家下河南唐河），哀宗想同宋求和，派使者同宋人講：「蒙古滅國四十，以及西夏，夏亡及我，我亡必及宋。唇亡齒寒，自然之理。」宋人唔理。天興三年正月己酉（儒略曆1234年2月9號），宋蒙聯軍攻破蔡州，哀宗唔想做亡國君，將皇位傳畀將軍完顏承麟，自己喺蔡州幽蘭軒吊頸自殺。末帝完顏承麟知道哀宗死咗之後，「率群臣入哭，諡曰哀宗」，「哭奠未畢，城潰。」末帝同一日死埋，金亡。

參考
--

* 《金史·哀宗本紀》
**AMD Fusion**係AMD同ATi合併後推出嘅一項新產品嘅產品代號，2006年公佈，2009年開始出，係K10微架構嘅後繼者。佢亦係Torrenza統一加速計算平台嘅一部分，配合FireStream流處理器進行協同運算。

佢結合咗現時嘅處理器同繪圖核心，喺處理器進行圖像同三維（3D）運算。AMD Fusion嘅矽晶片上有兩個獨立嘅核心，一個負責處理器，另一個負責繪圖核心，但兩個核心唔係融合埋一齊。處理器有自己獨立嘅緩衝記憶體，繪圖核心部分都係咁。兩個核心會透過CrossBar互相連接。此外，Fusion亦會集成記憶體控制器。Fusion中各個元件之間用HyperTransport連接，令各個元件連接，成為一個整體。處理器同繪圖核心可以直接訪問記憶體，但繪圖核心冇獨立嘅顯示記憶體。南橋唔會集成喺Fusion晶片中。

呢個技術亦令到筆記本電腦更慳電。例如一部配Fusion處理器同獨立顯示卡嘅筆記本電腦，當流動使用時，獨立顯示卡會被關閉，淨係用Fusion處理器內嘅顯示核心，以節省電量。當接駁咗外置電源，獨立顯示卡會被打開，提供更強大嘅顯示性能。

縱使處理器同繪圖核心二合為一，但ATi會繼續設計獨立顯示卡，因為高端用戶同物理計算仍然依賴獨立顯示卡嘅強大運算性能。

媒體談論
----

* digitimes.com AMD's vision for next few years - an interview with Henri Richard
* AMD's "Fusion" Process to merge CPU and GPU
* AMD's Purchase of ATI Closes, and Fusion Begins

參考
--

出面網頁
----

* ATI official Website
* AMD official Website
* DailyTech - AMD Announces "Fusion" CPU/GPU Program

| * 睇
* 傾
* 改
AMD處理器 |
| --- |
| 已經停產 | Am2900 · Am29000 · Am9080 · Am286 · Am386 · Am486 · Am5x86 · K5 · K6 · K6-2 · K6-III · Duron · Athlon · Mobile Athlon 64 · Alchemy |
| 銷售緊 | Geode · Sempron · Mobile Sempron · Athlon 64 · Athlon 64 X2 · Athlon 64 FX · Turion 64 · Turion 64 X2 · Opteron |
| 即將推出 | Griffin (Mobile) · K10 (Phenom) · Bobcat · Bulldozer · Fusion |
| **AMD 處理器插槽一覽** |
大中華史-2200 —–-2100 —–-2000 —–-1900 —–-1800 —–-1700 —–-1600 —–-1500 —–-1400 —–-1300 —–-1200 —–-1100 —–-1000 —–-900 —–-800 —–-700 —–-600 —–-500 —–-400 —–-300 —–-200 —–-100 —–0 —–100 —–200 —–300 —–400 —–500 —–600 —–700 —–800 —–900 —–1000 —–1100 —–1200 —–1300 —–1400 —–1500 —–1600 —–1700 —–1800 —–1900 —–2000 —先秦秦漢魏晉南北朝隋唐宋元明清近代傳疑時代  
參攷三皇五帝夏商周西周東周春秋戰國戰國秦二里頭文化漢西漢東漢三國曹魏蜀漢西晉晉東吳東晉十六國南北朝宋齊梁陳北魏東魏西魏北齊北周隋唐五代十國遼西夏宋北宋南宋西遼金大蒙古國元明清南明中華民國大陸時期臺灣時期中華人民共和國大日本帝國南越國大順←西楚←新朝←玄漢←武周←北元←後金←太平天國五代梁唐晉漢周←秦滅六國←明末民變←孝文漢化←玄武門之變←三監之亂←八王之亂←甲午戰爭←文化大革命←義和拳之亂←靖難之變←黃巾之亂←永嘉之亂←黃巢之亂←三藩之亂←盤庚遷殷←周召共和←安史之亂←三家分晉←第一次鴉片戰爭←嘉靖倭亂←土木堡之變史前時代  
舊石器時代　中石器時代　新石器時代　青銅器時代  
此格： 去睇 • 討論 • 編輯 • 歷史
**東漢**，又叫**後漢**，係中國歷史嘅一個朝代。25年漢光武帝劉秀重建漢朝，定都洛陽。

東漢係喺劉秀推翻咗王莽之後建立嘅，本身喺漢朝嘅延續。漢光武帝之後，漢明帝同章帝亦有政績。呢段時期政治清明，經濟繁榮，係東漢全盛時期，史稱「明章之治」。但之後嗰段日子（由漢和帝、漢安帝開始），東漢都係俾宦官、外戚輪流控制住，皇帝又短命，除咗漢和帝係明君之外，有啲甚至俾人鬧（例如漢安帝、漢順帝、漢桓帝、漢靈帝）。而更重要嘅係地方農田繼續俾世家大族控制住，中央收唔到稅。最後到咗漢獻帝（山陽公）嗰陣，地方俾曹操、劉備、孫權等等割據。最後喺公元220年，曹操個仔曹丕篡咗漢獻帝嘅帝位，東漢滅亡。

參考
--

* 黃仁宇，《中國大歷史》
**假詞源**（**流行詞源**、**詞源神話**、 **偽詞源**）係一啲流行但直頭錯嘅諗頭畀特定詞詞源或者派生形式嘅。噻時着喊做民間詞源，但後者都係語言學裏頭嘅一隻專門term。

噉樣嘅詞源通常有都市傳說feel，而且有幻想成分多同埋天花亂墜多過啲典型詞源喺字詞典裏頭嘅，肯涉及一啲嘸尋常發生嘅古仔（譬如有講啲牛津學生來自非貴族家庭嘅着逼到寫佢哋嘅名字成*sine nobilitate* ，跟尾好快變成縮寫*s.nob*，最後產生*snob*隻詞）。英文裏頭新近出嘅好多例子屬於backronyms（組成首字母縮寫來解釋一隻term），譬如*posh*表示「port outward, starboard homeward」。

來源同影響
-----

錯誤詞源可能有好多原因。有啲係合理嘅解釋，但基於一啲錯誤證據。學者可能經常做有好多認真嘅嘗試畀一隻詞嘅詞源，佢哋係基於當時手頭上啲訊息最啱嘅嚟提出嘅，啲跟到語言學研究發展可能會喺之後着改或者冇得到認同。譬如，考慮到當時見解，中世紀詞源學啲結果係合理，但經常冇得到現代語言學家認同。近代早期人文主義學者啲詞源學開始有可靠多啲嘅結果產生，但佢哋好多啲假設都已經着取代。

其他假詞源係出於一啲人啲自己講法，啲似是而非而嘸信得嘅，譬如Daniel Cassidy提出嘅啲毫無根據嘅講法，即數百個常見英語單詞似*baloney* 、 *grumble、bunkum*之類來自愛爾蘭話。佢啲「考究」着認爲都係基於語音相似，耖到一啲詞發音意思撞啱嘅，而冇涉及歷史語言學。

噻啲詞源係都市傳說一部分，並且好似反映了啲人對獵奇嘢、反直覺嘢甚至醜陋嘢嘅普遍品味。一隻常見例係戥短語*rule of thumb*有關，意思係「a rough guideline」。有隻都市傳說講到，隻短語指緊一條古老英國法律，講，男人得合法毆打佢老婆，衹要使條棍粗嘸超過手乸頭嘅就得。

喺美國，陋俗相關嘅傳說有拏褦畀種族主義同奴隸制；諸如*picnic*、 *buck*、 *crowbar*等常用詞着認爲源於貶義詞或者種族主義行為。啲所謂詞源講法嘅「發現」，通常着啲人傳播佢嘅認為係一啲值得關注嘅證據畀種種族主義態度暗含喺平閒時講話裏頭嘅。有一次，使用「niggardly」導致了一名美國公職人員辭職，因為隻詞聽起身似*nigger*，即使佢哋冇咩拏褦。

僅衹派生流行詞源 (DOPE) 戥生成流行詞源 (GPE)
-----------------------------

Ghil'ad Zuckermann提出有**僅衹派生流行詞源 (DOPE)**戥**生成流行詞源 (GPE)**之間嘅明確區別：

「DOPE 包括有詞源上嘅重新分析畀一隻預先存在有嘅詞項（lexical item） [.. . ] DOPE 作者利用有佢隻 Apollonian 傾向，即隻描述、創造秩序嘅願望，憑藉嘸熟悉信息或者新體驗 [...]，即係渴望啲嘢有意義。」DOPE「衹係消極嘅」，「錯誤嘅推導，事後嘅合理化」。

另一方面，GPE 涉及引入新意義（意義）或者新詞項，譬如睇語音語義匹配。

睇埋
--

* 反向構成（back-formation）
* 反向縮寫（backronym）
* Bongo-Bongo (語言學)
* Eggcorn現象
* 詞源謬誤
* 假同源
* 假friend
* 語言干擾（Linguistic interference）
* OK
* Phonestheme
* 音義匹配（Phono-semantic matching）
* 假科學嘅語言比較
* 語義變化

註
-

考
-

1. 1 2 3  Zuckermann, Ghil'ad (2003). *Language Contact and Lexical Enrichment in Israeli Hebrew*. Palgrave Macmillan. ISBN 978-1403917232.
2. ↑  "nouns – Etymology of "snob" – English Language & Usage Stack Exchange". English.stackexchange.com. 喺2013-08-26搵到.
3. ↑  "What is the origin of the word 'snob'? – Oxford Dictionaries Online". Oxforddictionaries.com. 2013-08-21. 原著喺2020-04-11歸檔. 喺2013-08-26搵到.
4. ↑  Zwicky, Arnold (2007-11-09). "Language Log: Gullibility in high places". Itre.cis.upenn.edu. 喺2015-07-12搵到.
5. ↑  Liberman, Mark (2006-07-06). "Language Log: The bunkum of 'The Bunkum of Bunkum'?". Itre.cis.upenn.edu. 喺2015-07-12搵到.
6. ↑  Brady, Michael Patrick (October 17, 2007). "How the Irish Invented Slang by Daniel Cassidy". *PopMatters* (英文). 喺March 6, 2020搵到.
7. 1 2  MacDougall, Heather (Fall 2007). "Review of How the Irish Invented Slang: The Secret Language of the Crossroads". *The Canadian Journal of Irish Studies*. **33** (2): 74. doi:10.2307/25515689. JSTOR 25515689.
8. ↑  Barrett, Grant (November 9, 2007). "Humdinger of a Bad Irish Scholar". 喺March 6, 2020搵到.
9. ↑  "World Wide Words: Rule of thumb". Quinion.com. 1999-11-13. 喺2020-12-01搵到.
10. ↑  Mikkelson, David (21 January 2017). "Picnic Pique". *Snopes.com*. 喺5 March 2018搵到.
11. ↑  "Etymology on the phrase 'passing the buck'". *Snopes.com*. 喺2015-07-12搵到.
12. ↑  "Etymology of Crowbar". *Snopes.com*. 喺2015-07-12搵到.
13. ↑  "Is 'niggardly' a racist word?". The Straight Dope. 2000-01-03. 原著喺2008-05-16歸檔. 喺2015-07-12搵到.

連出去
---

* Richard Lederer, *Spook Etymology on the Internet*
* Popular Fallacies – the Nonsense Nine
JTWC標誌

**聯合颱風警報中心  
西北太平洋熱帶氣旋等級**| **等級** | 風速 |
| **超級颱風** | ≥130節≥240公里每小時 |
| **颱風** | 63–129節118–239公里每小時 |
| **熱帶風暴** | 34–62節63–117公里每小時 |
| **熱帶低氣壓** | 22–33節41–62公里每小時 |

**聯合颱風警報中心**（英文：**Joint Typhoon Warning Center**，縮寫：**JTWC**）係美國海軍同美國空軍聯合喺夏威夷珍珠港設立嘅中心，負責幫太平洋、印度洋同其他海域嘅熱帶氣旋發出警報。JTWC支援美國國防部嘅所有分支，同埋其他美國政府機構。呢個中心製作數據嘅主要用途喺為咗保障軍用船艦同埋飛機嘅安全，而且會傳送去同世界各國一齊運作嘅軍方基地。聯合颱風警報中心原本喺1959年喺關島尼米茲山創立。因為1995年嘅基地關閉與重整（Base Realignment and Closure）法案，1999年1月1號就搬咗去珍珠港。

聯合颱風警報中心全年持續監察、分析同埋預測熱帶氣旋嘅行程、發展同埋動向，呢間中心嘅責任範圍覆蓋全球九成熱帶氣旋嘅活動範圍。聯合颱風警報中心幫熱帶氣旋發警報，但呢個中心採用美國官方以一分鐘時間測持續風速嘅標準，而唔係世界氣象組織建議嘅十分鐘。不過同美國國家颶風中心唔同嘅係，聯合颱風警報中心並唔係用薩菲爾-辛普森颶風等級。呢間中心依家由32名美國空軍同埋海軍人員運作，而且用緊幾個衛星系統、探測器、雷達、地表、高空全面數據同埋大氣模型去完成任務。喺2000年之前，聯合颱風警報中心亦都會負責將西太平洋風力有熱帶風暴級或者以上嘅熱帶氣旋命名；但由2000年開始，幫颱風命名變咗由日本氣象廳負責。

註
-

1. ↑  一個聯合美國海軍同埋美國空軍嘅專責小組，而且會幫西太平洋或者其他地區發熱帶氣旋警告。

參考
--

1. ↑  聯合颱風警報中心 (2011). 〈聯合颱風警報中心嘅使命〉. 美國海、空軍. 原著喺2007-07-26歸檔. 喺2011-11-30搵到.

睇埋
--

* 國家颶風中心

出面網頁
----

* （英文） 聯合颱風警報中心首頁 Wayback Machine嘅版面存檔備份
**七美鄉**（臺灣閩南話：Chhit-bí-hiong）喺台灣澎湖縣最南方，係澎湖縣面積最細、人口最少嘅行政區。全鄉均喺七美嶼一個島上，約喺縣治馬公市南南西方29海浬（36公里）度。

詞源
--

七美鄉舊稱**南嶼**、**大嶼**、**南天島**。1949年，嗰陣嘅澎湖縣縣長劉燕夫前來巡視時，係紀念明朝嘉靖年間（1522年－1566年）倭寇侵犯本島、逼迫7位靚女投井殉節嘅「七美人塚」貞烈事蹟，經呈報臺灣省政府核准後，始正式改名係「七美鄉」。

地理
--

歷史
--

七美島係澎湖列島最南端嘅最大孤島，故原名係**大嶼**、**南嶼**同**南天島**，歷史上長期隸屬望安。大正9年（1920年）實施五州二廳制，係高雄州澎湖郡大嶼。大正15年（1926年）澎湖改制成廳，係澎湖廳望安支廳大嶼。

二戰後，改制成澎湖縣望安區大嶼鄉。1946年6月區署取消，大嶼鄉同望安鄉都係澎湖縣直轄。1949年7月20號改名**七美鄉**到宜家。

**歷年所屬行政區表**

|  |  |
| --- | --- |
| 起訖年份 | 行政區 |
| 1920~1926 | 高雄州澎湖郡望安大嶼大字 |
| 1926~1944 | 澎湖廳望安支廳望安大嶼大字 |
| 1944~1945 | 澎湖廳望安支廳大嶼 |
| 1945~1946 | 澎湖縣望安區大嶼鄉 |
| 1946~1949 | 澎湖縣大嶼鄉 |
| 1949~ | 澎湖縣七美鄉 |

人口
--

| 歷史人口 |
| --- |
| 年份 | 人口 | ±% |
| 1981 | 4,982 | —     |
| 1986 | 4,487 | −9.9% |
| 1991 | 3,715 | −17.2% |
| 1996 | 3,170 | −14.7% |
| 2001 | 3,095 | −2.4% |
| 2006 | 3,135 | +1.3% |
| 2011 | 3,563 | +13.7% |
| 2016 | 3,755 | +5.4% |
| 2021 | 3,862 | +2.8% |

根據澎湖縣政府民政處統計，2022年底戶數約1.5千戶，人口約3.9千人，係澎湖縣人口最少嘅行政區。鄉內人口最多同最少嘅村分別係南港村同東湖村，2022年底兩村人口分別係1,373人同278人。

政治
--

### 歷任鄉長

| 任次 | 姓名 | 黨籍 | 備註 |
| --- | --- | --- | --- |
| 1946年1月設大嶼鄉 |
| 1 | 張萬采 |  | 官派 |
| 2 | 許柯 |  | 鄉代會選舉 |
| 1949年7月改名七美鄉 |
| 1 | 呂　汗 |  |  |
| 2 | 呂　汗 |  | 任內過身 |
| 3 | 呂允凍 |  |  |
| 4 | 呂允凍 |  |  |
| 5 | 張　碾 |  |  |
| 6 | 張啟明 |  |  |
| 7 | 張啟明 |  |  |
| 8 | 許進豐 |  |  |
| 9 | 許進豐 |  |  |
| 10 | 呂昭麟 |  |  |
| 11 | 許福存 |  |  |
| 12 | 許福存 |  |  |
| 13 | 陳友志 | 中國國民黨 中國國民黨 |  |
| 14 | 呂明廣 | 無黨籍 無黨籍 |  |
| 15 | 呂明廣 | 中國國民黨 中國國民黨 |  |
| 16 | 呂立勳 | 中國國民黨 中國國民黨 |  |
| 17 | 呂啟俊 | 無黨籍 無黨籍 |  |
| 18 | 呂啟俊 | 無黨籍 無黨籍 | 現任 |

### 鄉政組織

### 行政區

產業
--

教育
--

### 國民中學

* 澎湖縣立七美國民中學

### 國民小學

* 澎湖縣七美鄉七美國民小學 Wayback Machine嘅版面存檔備份
* 澎湖縣七美鄉雙湖國民小學 Wayback Machine嘅版面存檔備份

交通
--

南滬港
### 機場

### 航運

### 道路

*

宗教信仰
----

旅遊
--

七美雙心石滬（頂隙滬）
小臺灣
七美嶼燈塔

參考文獻
----

1. 1 2  〈業務統計-戶政統計資料〉 (臺灣中文). 澎湖縣政府民政處. 原著喺2022-10-27歸檔. 喺2022-10-27搵到.

外部連結
----

* 七美鄉公所Wayback Machine嘅版面存檔備份
* 沿著菊島旅行-澎湖資訊網Wayback Machine嘅版面存檔備份
**漢語聖經協會**（英文：**Chinese Bible International Limited**）係一個《聖經》印刷機構，協會為唔同背景、年齡、知識水平嘅群體，出版合適嘅《聖經》、教材、研經工具、釋經參考書籍等。除咗書之外，亦會以唔同方式，例如電子聖經應用程式、光碟等現代生活常用嘅媒介，幫助人喺聖經裏面認識真理。

歷史
--

「漢語聖經協會」前身係「當代聖經出版社」，喺1987年11月成立，目標係將聖經翻譯成淺白易明嘅當代文體，幫助普羅大眾都能夠明白其中嘅真理。1992年，當代聖經出版社總會同國際聖經協會合併成為一個獨立嘅新機構，亦改名做國際聖經協會，目標仍然係支援堂會，用聖經作傳福音同栽培信徒嘅事工。2003年成為普世華人教會所屬嘅聖經機構：「漢語聖經協會」。新名稱反映咗一啲新嘅實質，但係亦冇忽略原有根基同定位：專注服侍全球華人社群同華人教會，支援堂會成長，建構聖經文化。為將服侍延展到世界各地華人群體，加拿大漢語聖經協會、美國漢語聖經協會同台灣嘅國際漢語聖經出版社相繼成立。為嘅係要完成上帝交託嘅使命：「聖經傳萬家，救恩臨天下」。

事工簡介
----

漢語聖經協會係一個致力推動華人聖經事工嘅機構，並將聖經出版同宣教理念結合，透過向全球中文讀者提供唔同媒介同類型嘅聖經讀本同研經材料，畀信徒同非信徒喺聖經之中認識神，生命得到改變。從四方面進發，達成幾項目標：聖經翻譯、聖經培育、聖言中心、聖經外展事工。

聖經翻譯
----

為咗滿足教會研經、牧養、讀經、福音事工嘅需要，漢語聖經協會分別進行咗《聖經新漢語譯本》同《聖經新普及譯本》嘅譯經計劃。

聖經‧新漢語譯本
聖經原文係用希伯來文、亞蘭文同希臘文寫成。隨住語言嘅轉變、聖經考古學嘅新發現同聖經研究新方向等因素，點樣將聖經內容用現代漢語準確無誤噉重新翻譯出嚟，呈現原文面貌，令人對神話語有更深認識，已經成為逼切嘅需要。所以，喺1993年開始，邀約咗嚟自香港、台灣、中國內地同海外華人聖經學者同語文專家，根據原文聖經，重新翻譯一本既準確又可讀性高、用現代嘅語文表達嘅譯本。《新約．新漢語譯本》同《五經．新漢語譯本》分別喺2010年4月同2014年7月出版，廣受教會牧者同信徒讚賞。

聖經‧新普及譯本
《聖經．新普及譯本》直接由英文聖經New Living Translation翻譯過嚟，係一本清晰、易讀、情感豐富嘅現代譯本，新舊約全書喺2012年7月出版，幫助讀者明白經文信息，適用於速讀聖經、靈修默想、傳福音、栽培初信者，深受教會同信徒歡迎。

聖經培育
----

漢語聖經協會為幫助唔同背景、年齡、知識水平嘅華人信徒群體，提供合適嘅聖經讀本同研經工具；幫助信徒更加明白聖經，並將經文應用喺生活之中，漢語聖經協會翻譯、撰寫同出版咗各類主題聖經，包括靈修版、職場事奉版、領導事奉版、生命成長版、研讀本聖經，亦有針對年輕人嘅青年版、女性基督徒嘅姊妹版聖經，藉此讓經文信息進入唔同信徒群體嘅生命。除咗書本以外，亦以唔同電子媒介，研發流動應用程式「漢語聖經App」，提供各類聖經資訊同學習資源，畀信徒同希望認識信仰嘅朋友學習聖經。

聖言中心
----

聖言中心喺2007年1月啓用，致力忠於聖經嘅教導，為教牧、教會領袖同有志追求聖經真理嘅信徒提供唔同類型嘅聖經培訓、講座同研經課程，推動研經同讀經。

聖經外展
----

送贈聖經
漢語聖經協會出版聖經單行本、節期福音冊子、福音揮春同利是卡，透過教會、機構同個人，將福音信息送達到香港以致海外華人福音對象。

外展活動
外展活動嘅目的係將聖經信息深印喺人心中，事工包括聖經朗誦節、學校聖經科獎勵計劃、贈經大使、接受教會同各基督教機構邀約舉辦聖經專題講座同課程等，將聖經信息帶到人群當中。

出面網頁
----

* 漢語聖經協會嘅官方網站
* 漢語聖經協會嘅Facebook頁 改維基數據
* YouTube上面嘅漢語聖經協會嘅頻道
**七級豬**係一類流行喺香港嘅啤牌遊戲統稱，源於一種被稱為**Pig**或**Spoons**嘅歐美傳統撲克遊戲，呢個名同玩法大約喺2010年代（或更早）起喺香港開始流行，亦有演變自衾棉胎嘅版本。

玩法
--

常見版本有兩大類。同各種啤牌遊戲一樣，規則細節上喺坊間演變出更多唔同嘅版本。

### 版本一

演變自Pig。

參與嘅人數最多為13人（可以加入另一副啤牌去增加人數，但很好可能做成混亂）。

首先，每人分派4張牌，將一張傳給下一位，同時從上一位攞到一張牌，目的係要令自己擁有四張相同嘅牌。當自己擁有四張相同嘅牌或看到其他人摸鼻嘅時候，自己就要摸鼻，最慢嘅會升為一級豬，再輸便為二級豬，直至七級豬為止。

### 版本二

將「豬」嘅規則，結合衾棉胎玩法。

首先，每人分派若干數目嘅啤牌，喺唔睇牌嘅情況下輪流出牌，出牌同時叫１，第二位出牌時叫２，如此類推，由１至ｋ，繼續循環。若果出嘅牌同所說嘅相同，各人立刻摸鼻，反應最慢嘅會被人稱為一級豬。

唔可以回應較高級豬嘅講嘢
------------

這個遊戲嘅特點就是，人能可以同豬講嘢，唔同級別嘅豬亦可以互相講嘢，咁樣低級嘅豬就會自動變成較高級豬嘅級數。例如若然有人回應了一級豬嘅說話，佢唔會成為一級豬；三級豬同一級豬講嘢，自己亦會變成一級豬。零級豬可以講嘢。但較高級豬可以向較低級豬或人講嘢（會降級）。

但對於「豬」嘅懲罰，也衍生出唔同版本，例如變為賭錢。

睇埋
--

* 心臟病 (遊戲)

參考來源
----

1. 1 2 3  〈【POP10】派對必玩 十大桌上遊戲〉. 《Metropop》. 2019-10-17. 原著喺2022-09-12歸檔. 喺2022-09-12搵到.
2. 1 2 3  〈拜年有咩做 6款新遊戲大人細路岩都玩〉. 《雅虎香港》. 2017-01-26. 喺2022-09-12搵到.
3. ↑  梁穎心 (2021-05-05). 〈全新酒Game+「狼人殺」啤牌登場 一次玩齊三種遊戲！朋友聚會/玩boardgame之選〉. *U Lifestyle*. 喺2022-09-12搵到.
「茶」係一個經典漫遊詞示例。呢張圖影嘅係港式奶茶。
**漫遊詞**（德文：Wanderwort、德文讀音： [ˈvandɐˌvɔʁt]，眾數：Wanderwörter）係一個語言學概念，指一個常用字詞嘅使用地域好闊，闊到喺好多冇同源關係嘅語文度一齊出現。漫遊詞嘅出現通常係因為通商、文化交流，令互相接觸但唔係同源嘅語文用同一個詞語嚟講同一個概念。最早期嘅漫遊詞喺人類文明出現文字之前，已經喺唔同語文之間借嚟借去，所以根本追溯唔到個詞嘅來源。近期啲嘅漫遊詞，可以透過古籍嚟追溯沿革，並且可以幫歷史學家理解呢啲漫遊詞所指嘅生活小節點樣傳播。

例子
--

有好多飲食相關嘅日常用字，由中東至西歐都係由漫遊詞包辦，例如（以現代英文做例子）：*sugar*（糖）、*ginger*（薑）、*copper*（銅）、 *silver*（銀）、 *cumin*（孜然）、*mint*（薄荷）、*wine*（葡萄酒）。呢啲詞語唔少都係透過青銅時代嘅商貿而傳到周圍都係。嗰陣仲未有文字，所以亦好難咬定呢啲詞語究竟係邊個發明、邊個借詞。

「茶」係一個漫遊詞，而且廣東話係呢個漫遊詞嘅傳播史嘅一部分。「茶」字嘅傳播只係幾百年歷史，所以可以透過個字點傳播嚟追遡人類飲茶嘅歷史。世界大部分語文嘅「茶」字一係類似 *tê*（例如英文 *tea*）、一係類似 *cha*（例如英文 *chai*）。透過海上貿易輸入茶葉嘅文化通常會用出自閩語系嘅 *tê* 發音；透過陸路輸入茶葉嘅文化通常會用出自官話或者粵語嘅 *cha* 發音。有啲語文，例如英文，就借晒兩個發音嚟解唔同嘅茶葉種類，*tea* 解清茶、中國茶、或者冇加香料嘅奶茶；*chai* 解加咗香料嘅印度茶。

參考
--

1. ↑  Hock, Hans Henrich; Joseph, Brian D. (1 January 1996). *Language History, Language Change, and Language Relationship: An Introduction to Historical and Comparative Linguistics*. Walter de Gruyter. p. 254. ISBN 978-3-11-014784-1. 喺12 October 2014搵到.
2. ↑  Trask, Robert Lawrence (January 2000). *The Dictionary of Historical and Comparative Linguistics*. Psychology Press. p. 366. ISBN 978-1-57958-218-0. 喺12 October 2014搵到.
3. ↑  Boutkan, Dirk; Kossmann, Maarten (2001). "On the Etymology of 'Silver'". *North-Western European Language Evolution*. **3**: 3–15. 喺12 October 2014搵到.
4. ↑  Trask, Robert Lawrence (January 2000). *The Dictionary of Historical and Comparative Linguistics*. Psychology Press. p. 366. ISBN 978-1-57958-218-0. 喺12 October 2014搵到.
5. ↑  Dahl, Östen. "Feature/Chapter 138: Tea". *The World Atlas of Language Structures Online*. Max Planck Digital Library. 喺4 June 2008搵到.
| How to read a taxoboxHow to read a taxobox**紅掌** |
| --- |
| 喺街邊成日擺出嚟賣嘅紅掌喺街邊成日擺出嚟賣嘅紅掌 |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
| 門(Divisio): | 被子植物門 Magnoliophyta |
|
|
|
|
|
|
|
|
| 綱 | 單子葉植物綱 Liliopsida |
|
|
|
|
|
| 目 | 澤瀉目 Alismatales |
|
|
|
|
|
|
|
|
| 科 | 天南星科 Araceae |
|
|
|
|
|
| 屬 | 花燭屬 *Anthurium* |
|
|
|
|
|
|
|
| 種 | **紅掌 *A. andraeanum*** |
|

 |
|
| 二元學名 |
| ***Authurium andraeanum***Lindl. |
|
|
|
|
|
|
|
|
|
|
|
|
|
|
|

**紅掌**（粵拼：hung4 zoeng5；學名：*Anthurium andraeanum*）係天南星科花燭屬嘅長年生常綠草本植物，原產中美洲嘅哥斯達黎加到南美洲嘅哥倫比亞地區，而家喺全球好多地方都搵到。

佢係淨化環境植物之一。

樣
-

梗節短。葉革質，綠，似心形；葉柄細長。花屬佛焰花序，苞片紅、橙紅、猩紅呢三種比較多；花芯似肉穗花序，長5～7cm，黃；每年好多時都有花開。

用途
--

植株好多時俾人當盆景植物嚟種。尤其喺公廁同埋裝修氣味好大地方成日攞呢種植物嚟種。

連出去
---

* 红掌 护花网
* 紅掌 Anthurium 袁晓辉博客
座標: 23°07′21″N 113°16′23″E﻿ / ﻿23.1225°N 113.273°E﻿ / 23.1225; 113.273

唔同時段，東濠涌嘅景。日頭嘅東濠涌晚黑嘅東濠涌
**東濠涌**（粵拼：dung1 hou4 cung1，郵政式拼音：Tung Ho Chung）係廣州一條護城濠，從麓湖西南邊開始，一直流到而家江灣大酒店附近，流入珠江。

地理
--

### 原流域同會水

* 上游：由三度過水坑匯流，每個都長三百米左近。其中北接百步梯（白雲山）嘅流水，東接長腰嶺、百足崗、大窩山嘅流水，西接馬鞍嶺、銀魚崗、唐帽崗嘅流水，落去南邊接屐釘嶺、鵝髻嶺、圓砲台。到咗越秀山嘅東部，就同金釵嶺、七星嶺、葵蓬崗嘅流水交匯，經小北門過咗潼關，就入咗廣州城嘅六脈渠。呢一段全長大概有4.5公里，流速係22.65立方米/秒。
* 淘金坑段：呢段喺錢路頭造幣廠南，同東濠嘅主流交匯。呢段嘅水源係北郊嘅幾十個山坑啲流水一齊到馬鞍崗北度會埋嘅。北邊係接坡狗窿、子龍山、崩崗、黃家山、金釵嶺嘅流水，東邊係接黃花崗、羅（？）崗、上下墳頭崗、烏龍崗、青菜崗、和尚崗嘅流水，西邊係接番鬼山、下塘崗、北校場、巴山嘅流水。呢一段嘅流速係9.23立方米/秒。
* 法政路脈渠加玉帶濠：係以左第二脈正渠做主，有三路嘅脈渠相會，一個係小北十八洞嘅流水，一個係經飛來廟、雙槐洞、九如坊、法政路嘅濠涌，夾埋德宣東路、天官里嘅一路水，喺潼關度會入東濠。而玉帶濠嘅東流線，就經東水關橋會入東濠。最尾係經萬福路，接埋竺橫沙涌嘅流水入珠江。呢一段全長大概有2.5公里。

### 呢家嘅路線

全長4.5公里，闊7~11米，流域面積係11.1km²。最先喺白雲山下邊嘅麓湖開始，先經過麓景路，去到恆安路口嘅廣東省皮膚病醫院門口就轉入地底。跟住到北較場路口出返地面，經過17中附近，之後喺北園酒家後邊條街差唔多喺越秀北路附近入地底。跟住到越秀橋出返地面，一直向南流，經過大東門、東華西路、三角市、越秀區第二中醫醫院、40中、越秀南路、白雲樓，最後喺江灣大酒店附近、江灣大橋底流入珠江。

史
-

喺好耐之前[咩時候？]，東濠涌係珠江一條天然支流，源頭就喺白雲山嘅甘溪同文溪附近，一直去到而家嘅法政路附近。喺嗰時，條河闊而深，通船都得。一直到明朝為止，佢係廣州城東邊嘅主要交通樞紐。由於佢嘅水質比較靚，亦係嗰時廣州居民一條主要供水渠。但到咗清朝，由於白雲山環境俾人大面積破壞，搞到甘溪同文溪都冇嗮水。到20世紀中，水質非常之污濁，附近居民都叫東濠涌做「臭涌」。條涌臭到兩邊住戶都唔夠膽開窗。

21世紀初，廣州市政府開始整治市內河道。2008年，開工整返成條東濠涌嘅下游出嚟。2010年6月整好1.89km嘅地面河段。而時隔1年又3個月，就喺越秀北路附近搞二期嘅揭蓋復涌工程，2015年2月13號搞掂咗從麓景十字路口附近到越秀橋附近嘅流域，麓湖公園西南邊附近嘅河直到2015年5月初先至全面完工。[未記出處或冇根據]

沿線古蹟
----

### 整理東濠下游碑記

係喺2002年7月評定咗做廣州嘅市級文物保護單位，由民國時期嘅市政當局立起嘅，家下文氏石碑仲喺越秀橋西側，但碑文度嘅「市長劉公紀文」、「工務局局長文樹聲」落款喺文革畀啲友鏟走咗。

 
碑文嘅全文如下：

>  粵城設置肇始于周赧王，時越人公師隅所築之南武城，歷時二千餘載，濠渠淤塞事所常有，雖歷代有所浚，第多因陋就簡，只顧目前，無一勞永逸之策，以故水患疊見，而東濠則尤甚焉，民國二十有一年七月二十九日廣州市大雨竟夕，東濠上游山洪暴發，小北區域首當其衝，塌宇傷人遽罹浩劫，百年以來未嘗有也，翌歲秋，複遭巨浸，為患無已，補牢之舉，自不容緩，興利除弊，責在有司。二十有二年冬，樹聲忝長工務，謀為市民安居弭患，即致力修治渠務，乃秉承▇▇▇▇▇▇（市長劉公紀文）意旨籌集款項，繕治圖則，幾十餘月始克竣事。爰於二十有四年秋，舉工事自築橫沙以迄雙眼橋，濠長凡萬尺，阻者寬之，淤者浚之，分級跌流，以殺激湍，並於濠旁拓築行路以示濠界，而利往來，複於潼關築口，建置活閘以壓倒流。濠有橋凡五，曰竺橫沙橋、曰小東門橋、曰東華路橋、曰大東門橋、曰越秀橋，而橋孔皆隘，宣洩維艱，故皆夷而新之，斯橋其一矣，此皆下游之工事也。至若擴而充之，鑿溝以泄河源，築壩而成涵湖，利用山洪，以資灌溉，斯則上游工事之設施更為完美然，亦未可視為緩圖也。茲因橋成，爰紀其要，以勒貞瑉。　　
>  
> 
>  中華民國二十四年十一月　▇▇▇▇▇▇▇ （工務局局長文樹聲）撰並書
> 
> 
> 
>   
> 
> 
> 
> 

### 小東門橋

2008年12月評定咗做廣州嘅市級文物保護單位。喺越秀南路三角市，橫跨咗東濠湧，宋代起橋陣係用巨石搭出嚟嘅，原初叫東高橋，到明代改名做永安橋。喺民國25年（1936）改建成鋼筋混凝土結構梁式橋，改埋叫小東門橋。陰刻嘅「小東門橋」字由時工務局長文樹生題寫。

沿岸建築
----

### 高架橋

內文：東濠涌高架橋
1991年，廣州市政府為咗解決市區中心成日大塞車嘅問題，順著東濠涌架空起條高架橋，1994年7月起好。

### 博物館

內文：東濠涌博物館
2008年，廣州市政府開始大舉治理東濠涌污水問題。東濠涌博物館係呢次工程一部分，喺2010年10月28號正式免費開放。佢重係中國內地第一間以河做主題嘅博物館。[未記出處或冇根據]

攷
-

|  |  |
| --- | --- |
|  | 維基同享有多媒體嘅嘢：**DungHou River** |

* 〈亞運改變生活 憶苦思甜暢「游」東濠涌〉 (簡體中文). 網易房產. 2010年.

1. ↑  新廣州建設概覽 1949
**港通控股有限公司**（港交所：00032）係一間做交通基建項目投資嘅控股公司，投資項目包括隧道營運，經營駕駛訓練學校，同埋電子道路收費系統。公司主席兼董事長係張松橋。

港通控股喺1965年4月26號成立，當時叫做**香港隧道有限公司**，有興建同埋經營紅磡海底隧道30年嘅專營權。1974年7月30號喺香港聯合交易所正式招股上市。

港通控股嘅大股東係渝太地產集團（港交所：00075），截至2011年5月，所持權益約莫41.66%。

公司改名
----

由於紅磡海底隧道嘅專營權已經喺1999年8月31號完咗，為免公眾投資人士對公司嘅主要業務概念產生混淆，公司喺2000年5月17號正式改名做「**The Cross-Harbour (Holdings) Limited**」，再喺2005年6月7號改成「**The Cross-Harbour (Holdings) Limited 港通控股有限公司**」。

紅磡海底隧道嘅專營權完咗之後，港通控股重有透過另一間聯營公司香港運輸物流及管理有限公司（前稱「香港隧道及高速公路管理有限公司」），根據同香港政府續簽嘅「管理、營運和維修保養」合約，為紅磡海底隧道提供管理服務。

其他投資
----

港通控股連同佢嘅全資附屬公司持有西區隧道有限公司50%股權。間公司擁有由1993年至2023年興建同埋經營西區海底隧道30年嘅專營權。

2008年，港通控股收購大老山隧道有限公司39.5%股權。間公司擁有由1988年至2018年興建同埋經營大老山隧道30年嘅專營權。

另外，港通控股持有香港駕駛學院有限公司70%股權。香港駕駛學院喺香港經營三間駕駛訓練學校。

港通控股重持有駕易通有限公司70%股權。駕易通有限公司持有快易通有限公司50%股權，而快易通提供嘅電子收費設施覆蓋香港11條收費道路同埋隧道。

出面網頁
----

* 港通控股有限公司
**王鳳瑤**（英文：Alexandra Wong Fung Yiu，1956年5月16號—），又叫**王婆婆**、**黃傘婆婆**同埋**白髮婆婆**，係香港社運家。由於喺反修例運動中嘅遊行同埋集會成日舉高英國國旗，所以吸引到香港群眾嘅注目。

早年
--

王鳳瑤嚮香港深水埗出生同長大， 早年就讀德貞女子中學。喺大專主修會計及音樂畢業後，做過會計工作，做核數員，又喺馬會做過兼職。1986年，佢前往奧地利維也納學習聲樂；後來又短暫移居美國。

社運
--

### 反國教運動和雨傘運動

2011年，王鳳瑤參與香港聲援佔領華爾街嘅行動，又出席六四晚會同埋七一遊行。2012年，參與反國教運動，更嚮政府總部外靜坐數日，她認為教育很重要，唔想讓政府領導學校、管制學生，希望畀新一代仍有獨立思考能力，呢次運動亦重新令王覺得香港仲有希望。 後來，佢嘅左邊乳房被驗出有腫瘤，需要切除三分之一嘅乳房，佢亦因此休養一年。

2014年，雨傘革命爆發，王鳳瑤亦有參與。由於佢住嚮深圳，常常要嘥幾個鐘嚟到示威現場。佔領時，受到催淚彈的攻擊，佢感覺猶如置身六四現場。到終極清場，她仍同年青人一起留守到最後，最終畀警察抬走。

### 堅持回港

在雨傘革命後，儘管王鳳瑤患上的乳癌仍未痊癒，膝蓋也不太好，佢仍然堅持每個星期幾日由深圳通關到公民廣場，亦有參與大大小小嘅社運，在「王婆婆示威區」表達訴求，貼上抗爭口號嘅貼紙。又畀過建制派組織試吓攻擊，但仍無阻佢爭取真普選既決心。佢又同情年輕人受到檢控和監禁的處境，經常聲援和在精神上幫助年輕人。

### 參與反對逃犯條例修訂草案運動

2019年6月，反對逃犯條例修訂草案運動全面爆發。喺6月9日嘅「守護香港反送中」大遊行、6月11日晚至12日嘅佔領行動、6月16日嘅「譴責鎮壓，撤回惡法」大遊行 等活動裏面，王鳳瑤舉起英國國旗，因而吸引到市民嘅注目。

2019年11月24日，適逢係區議會選舉嘅日子，《立場新聞》收到王鳳瑤天電郵，透露自己喺深圳取保候審，指自己的選票已化為廢紙。 其後亦多次以電郵同《立場新聞》溝通。在2020年1月9日，她透露自己喺2019年8月14日以「尋釁滋事罪」被捕，嚮福田拘留所坐緊監。8月30日，她被轉到深圳市第三看守所，她形容看守所為「地獄」。9月29日，佢離開看守所後在9月29日至10月3日被要求接受「愛國教育」。 又指自己被禁止離開深圳市。2020年5月20日，佢再次經電郵向《立場新聞》透露，自己嘅健康狀況欠佳，指自己被禁離開深圳已超過九個月，十分想念香港。 6月12日，在612一周年當天，《立場新聞》再次收到她的電郵，指自己嚮深圳「孤獨抗疫」四個多月，受到難以形容的「精神深度痛苦」，身體狀況亦跌入低谷。

2021年1月23日，王鳳瑤喺將軍澳尚德十字路口過路處舉起標語，畀警員以「阻礙警務人員執行職務」拉
2021年1月23日，王鳳瑤嚮過路處舉起標語，畀警員以「阻礙警務人員執行職務」拉。事件引起人權組織「香港監察」關注，要求港府盡快釋放王鳳瑤。

2021年2月9日，王鳳瑤出庭。佢拒絕使用律師服務，僅自己代表自己，佢表示希望將律師服務留畀其它抗爭者。

反對動態清零政策運動
----------

繼新疆烏魯木齊事件之後，2022年十一月末中國大陸發起全國範圍裏面嘅行示威，爭取自由，反對動態清零政策。王婆婆喺香港中環悼念現場出現，仍然携帶著當年象徵雨傘革命嘅黃色小傘，大聲高呼"不要威權，要人權！"聲援大陸示威運動。期有一名男子將其推到，並將雨傘摔落，王婆婆一度無法起身，在送醫後無礙。後前者畀警方以故意傷害、刑事損壞損壞罪移送法辦。

參考
--

1. 1 2  〈【被困大陸】王婆婆回覆《立場》：被禁離開深圳超過九個月 「我十分想念香港」〉 (繁體中文). 立場新聞. 2020-05-20. 原先內容歸檔喺2020-05-26. 喺2020-05-26搵到.
2. 1 2  〈王婆婆藐視法庭罪成決定上訴　稱續聽審支持年輕人〉 (繁體中文). 明報. 2018-03-29. 原先內容歸檔喺2020-06-07. 喺2020-05-26搵到.
3. ↑  劉宜庭 (2019-07-03). 〈香港「白髮婆婆」反送中 站最前線揮英國旗〉. 自由時報. 原先內容歸檔喺2019-07-11. 喺2020-05-26搵到.
4. 1 2  〈扎根香港永不言退 無懼兇險一人抗爭——專訪王鳳瑤〉. 大學線第150期. 2020-11-20. 原先內容歸檔喺2021-02-02. 喺2021-01-22搵到.
5. 1 2
6. 1 2 3 4 5  余睿菁 (2016-08-02). 〈600天心不息　獨自守望公民廣場　王婆婆真普選夢不滅〉. 香港01. 原先內容歸檔喺2020-06-07. 喺2020-05-26搵到.
7. ↑  〈戴「光復香港」圍巾旁聽藐視法庭罪成　王婆婆被判罰1000元　將會上訴〉. 立場新聞. 2018-03-29. 原先內容歸檔喺2019-08-23. 喺2020-05-26搵到.
8. ↑
9. ↑  〈【反送中】不忍香港失去很多寶貴的東西　白髮婆婆高舉英國旗幟與年輕人同行〉. 香港經濟日報. 2019-06-16. 原先內容歸檔喺2019-06-17. 喺2020-05-26搵到.
10. ↑  鄭寶生 (2019-09-11). 〈【逃犯條例】朱凱迪：舉英國旗王婆婆在內地 目前「安全」〉. 香港01. 原先內容歸檔喺2020-06-07. 喺2020-05-28搵到.
11. ↑  〈8.11 後未露面　王婆婆透露深圳被捕　正取保候審　籲港人代她加油〉. 立場新聞. 2019-11-24. 原先內容歸檔喺2020-01-11. 喺2020-05-26搵到.
12. ↑  〈反送中名人王婆婆被送押深圳：看守所如地獄〉. 《大紀元時報》. 2020-01-10. 原先內容歸檔喺2020-02-01. 喺2020-05-28搵到.
13. ↑  〈反送中「旗手」王婆婆回港無期 揭深圳看守所如地獄〉. 《新唐人電視台》. 2020-01-10. 原先內容歸檔喺2020-02-16. 喺2020-05-28搵到.
14. ↑  〈王婆婆去年 811 後未露面　電郵透露在深圳被關押個半月〉. 立場新聞. 2020-01-10. 原先內容歸檔喺2020-05-28. 喺2020-05-26搵到.
15. ↑  〈6.12 一年王婆婆電郵立場　稱被禁離開深圳十個月　精神痛苦抑鬱發作〉. 立場新聞. 2020-06-13. 原先內容歸檔喺2020-06-13. 喺2020-06-13搵到.
16. ↑  〈王婆婆再被捕　英國關注香港人權組織：侵犯表達自由，香港新低點〉. 立場新聞. 2021-01-23. 原先內容歸檔喺2021-02-01. 喺2021-01-23搵到.
17. ↑  〈王婆婆否認襲高院保安 稱想將律師服務留給手足親自抗辯〉. 蘋果日報. 2021-02-09. 原著喺2021-02-19歸檔. 喺2021-02-09搵到.
18. ↑  〈白紙革命燒到香港！「王婆婆」舉黃傘支持抗議 遭22歲男搶奪倒地送醫〉 (中文). 喺2022-11-30搵到.
**柏保路靴南迪斯**（全名**柏保路 靴南迪斯 杜明基斯**；**Pablo Hernández Domínguez**，1985年4月11號—）係西班牙足球員，打右中場，踢緊Club Deportivo Castellón（西班牙文：Club Deportivo Castellón）。

球員生涯
----

### 球會

柏保路靴南迪斯細個嗰陣係喺華倫西亞自治區一間球會Club Deportivo Castellón（西班牙文：Club Deportivo Castellón）度踢波。輾轉加盟華倫西亞自治區最大規模嘅球會華倫西亞。最初佢係打前鋒，之後改打右中場。

柏保路靴南迪斯20歲嘅時候首次代表華倫西亞出戰，佢嘅西甲處子作係喺2005年5月16號最後一週聯賽對奧沙辛拿嘅賽事後備上陣。

2006/07嘅球季，柏保路靴南迪斯外借畀西乙球會卡迪斯，並獲得聯賽上陣嘅機會，吸收經驗。喺2007/08嘅球季因球會收購基達菲球員阿歷西斯，柏保路靴南迪斯成為交易其中一個部分。

柏保路靴南迪斯加盟基達菲後，喺第一週聯賽就得到正選上陣機會，喺塞維利亞作客西維爾。開波兩分鐘，基達菲就喺西維爾禁區頂獲得一個罰球，結果由柏保路靴南迪斯射入一個靚罰球領先。呢球亦係柏保路·靴南迪斯嘅西甲第一球（呢場比賽亦係西維爾球員佩亞達喺比賽期間心臟病發死咗嗰一場）。

柏保路靴南迪斯喺基達菲期間嘅出色表現，2008年初，華倫西亞決定動用回購權，以一百萬歐元買返柏保路靴南迪斯。喺2008/09球季重返華倫西亞。

註
-

1. ↑  華倫西亞用€1 million回購柏保路靴南迪斯 （西班牙文）